open-index/open-wikipedia-markdown huggingface dataset:
ക്രോമസോം സംഖ്യ

എല്ലാ ജീവജാലങ്ങളുടേയും ശരീരകോശങ്ങളിലെ ജീവൽപ്രവർത്തനങ്ങൾ നിയന്ത്രിക്കുന്ന ഡി.എൻ.എ. ഉൾപ്പെട്ടിരിക്കുന്ന ന്യൂക്ലിയോപ്രോട്ടീൻ തന്മാത്രസങ്കലനമാണ് ക്രോമസോമുകൾ. ഇവയുടെ ഇഴപിരിയലും വേർപെടലും കോശവിഭജനത്തിന് അത്യന്താപേക്ഷിതമാണ്. ജീവജാലങ്ങളിലോരോന്നിലും കോശങ്ങളിൽ ക്രോമസോമുകളുടെ സംഖ്യ സ്ഥിരമാണ്. മനുഷ്യനിൽ ഓരോ കോശത്തിലും 23 ജോഡി അഥവാ 46 ക്രോമസോമുകളുണ്ട്. ജീവജാലങ്ങളിലെ ക്രോമസോം വിഭിന്നതയാണ് വ്യത്യസ്തജീവിവർഗ്ഗങ്ങൾ രൂപപ്പെടുന്നതിനും ഭൂമിയിലെ ജൈവസമ്പന്നതയ്ക്കും കാരണം.
## വിവിധജീവികളിലെ ക്രോമസോം സംഖ്യ
* മനുഷ്യൻ- 46
* നായ-78
* കുരങ്ങൻ-42
* കുതിര-64
* എലി-42
* ഹൈഡ്ര-32
* തവള-26
* പ്ലനേറിയ-16
* പഴയിച്ച-8
* ഈച്ച-12
* മുതല-32
* ഒറാങ് ഉട്ടാൻ-44
* പശു-60
* തേനീച്ച -56
* പൂച്ച -38

വർഗ്ഗം:ജനിതകശാസ്ത്രം
ടെട്ര (കുരങ്ങൻ)

ക്ലോണിംഗ് എന്ന സാങ്കേതിക വിദ്യയിലൂടെ ജനനം കൊണ്ട ആദ്യത്തെ കുരങ്ങുവർഗ്ഗം ജീവിയാണ് **ടെട്ര**. അമേരിക്കയിലെ ബാവർടൺ ആസ്ഥാനമായുള്ള ഓറിഗോൺ പ്രൈമേറ്റ് റിസർച്ച് സെന്ററിലെ ഗവേഷണഫലമായാണ് ഇത് രൂപപ്പെട്ടത്. ഇവ റീസസ് വർഗ്ഗത്തിൽപ്പെട്ടവയാണ്. പ്രൊഫസർ ജെറാൾഡ് ഷാറ്റൺ ആണ് ഗവേഷകസംഘത്തലവൻ.
## സാങ്കേതികത
എംബ്രിയോ സ്‌പ്ലിറ്റിംഗ് എന്ന ക്ലോണിംഗ് സങ്കേതമാണ് ടെട്രയുടെ രൂപപ്പെടലിന് സഹായിച്ചത്. 368 ഭ്രൂണങ്ങളിൽ നടത്തിയ പരീക്ഷണങ്ങളിൽ നിന്ന്  107 എണ്ണത്തെ വളർത്തുമാതാക്കളിൽ നിക്ഷേപിച്ചെങ്കിലും ടെട്ര മാത്രമാണ് വിജയിയായി അവശേഷിച്ചത്. 
## പ്രാധാന്യം
മനുഷ്യരോട് പരിണാമപരമായി ഏറ്റവും അടുപ്പമുള്ള വർഗ്ഗക്കാരാണ് കുരങ്ങുകൾ. മനുഷ്യനുൾപ്പെടുന്ന പ്രൈമേറ്റ് വിഭാഗത്തിലാണ് ഇവയും ഉൾപ്പെടുന്നത്. അക്കാരണത്താൻ മനുഷ്യനിലെ രോഗനിർണ്ണയ- ചികിത്സാ രംഗങ്ങളിൽ നിർണ്ണായകമായ മാറ്റങ്ങൾ വരുത്താൻ ടെട്രയുടെ രൂപപ്പെടലിനാകും.

വർഗ്ഗം:ക്ലോണിങ്ങിലൂടെ ജനിച്ച ജന്തുക്കൾ
വർഗ്ഗം:പ്രശസ്തരായ മൃഗങ്ങൾ
പ്രമോദ് ഗൊഗൊയ്

എഐടിയുസി ദേശീയ പ്രസിഡന്റും മുതിർന്ന സിപിഐ നേതാവും സ്വാതന്ത്ര്യസമര സേനാനിയുമായിരുന്നു **പ്രമോദ് ഗൊഗൊയ്** . അസം മുൻ മന്ത്രിയായ ഇദ്ദേഹം വടക്കു കിഴക്കൻ മേഖലയിൽ ഇടതുപക്ഷ പ്രസ്ഥാനത്തിന്റെ മുന്നണിപ്പോരാളിയായിരുന്നു.
## ജീവിതരേഖ
1975 മുതൽ പാർടിയുടെ കേന്ദ്ര സെക്രട്ടറിയറ്റിലും ദേശീയ എക്സിക്യൂട്ടീവിലും അംഗമായ ഗൊഗൊയ് അവിവാഹിതനാണ്. പട്നയിൽ അടുത്തിടെ നടന്ന സിപിഐ 21-ാംപാർടി കോൺഗ്രസിലാണ് അദ്ദേഹത്തെ വീണ്ടും ദേശീയ എക്സിക്യൂട്ടീവിലേക്ക് തെരഞ്ഞെടുത്തത്. വേൾഡ് ഫെഡറേഷൻ ഓഫ് ട്രേഡ് യൂണിയന്റെ വൈസ് പ്രസിഡന്റുമാണ്. സിബസാഗർ മണ്ഡലത്തെ പ്രതിനിധാനംചെയ്ത് 1967 മുതൽ അഞ്ചുതവണ അസം നിയമസഭയിലെത്തിയ പ്രമോദ്  അസംഗണപരിഷത് നേതൃത്വം നൽകിയ കൂട്ടുകക്ഷി മന്ത്രിസഭയിൽ (1996-2000) ക്യാബിനറ്റ് റാങ്കുള്ള മന്ത്രിയായിരുന്നു. സ്വാതന്ത്ര്യലബ്ധിക്ക് മുമ്പ്, കമ്യൂണിസ്റ്റ് പാർടിയെ നിരോധിച്ചിരുന്ന കാലത്താണ് വിദ്യാർഥിയായിരിക്കെ ഗൊഗൊയ് പാർടിപ്രവർത്തനം ആരംഭിച്ചത്. മൂന്നുവർഷം ജയിൽവാസം അനുഭവിച്ചിട്ടുണ്ട്.എണ്ണക്കമ്പനികളിലടക്കം തൊഴിലാളികളെ സംഘടിപ്പിക്കുന്നതിൽ നിർണായകപങ്ക് വഹിച്ചിട്ടുണ്ട്.

## അവലംബം


വർഗ്ഗം:സി.പി.ഐ. പ്രവർത്തകർ
ബുദ്ധഘോഷൻ

പൊതുവർഷം അഞ്ചാം നൂറ്റാണ്ടിൽ ജീവിച്ചിരുന്ന ഒരു ഥേരവാദ ബുദ്ധമത പണ്ഡിതനും വ്യാഖ്യാതാവും ആയിരുന്നു **ബുദ്ധഘോഷൻ**.ബുദ്ധൻ പ്രഘോഷിച്ച മുക്തിമാർഗ്ഗത്തെ ഥേരവാദവീക്ഷണത്തിൽ സമഗ്രമായി സംഗ്രഹിച്ച് വിശകലനം ചെയ്യുന്ന "വിശുദ്ധിമാർഗ്ഗം" ആണ് അദ്ദേഹത്തിന്റെ ഏറ്റവും അറിയപ്പെടുന്ന രചന.  ബുദ്ധഘോഷന്റെ വ്യാഖ്യാനങ്ങൾ പൊതുവർഷം 12-ആം നൂറ്റാണ്ടു മുതലെങ്കിലും ഥേരവാദലിഖിതങ്ങളുടെ അംഗീകൃതഭാഷ്യമായി കണക്കാക്കപ്പെടുന്നു.  ഥേരവാദികളും അല്ലാത്തവരുമായ പണ്ഡിതന്മാർ പൊതുവേ അദ്ദേഹത്തെ, ഥേരവാദതത്ത്വങ്ങളുടെ ഏറ്റവും പ്രധാന വ്യാഖ്യാതാവായി മാനിയ്ക്കുന്നു. 

ഇന്ത്യയിൽ ബ്രാഹ്മണപശ്ചാത്തലത്തിൽ ജനിച്ചു വളർന്ന അദ്ദേഹം, തന്റെ പ്രസിദ്ധമായ വ്യാഖ്യാനങ്ങൾ നിർവഹിച്ചത്, ശ്രീലങ്കയിൽ, ബുദ്ധമത ലിഖിതങ്ങളുടെ സിംഹളഭാഷ്യത്തെ ആശ്രയിച്ചാണ്. ബർമ്മയിൽ ബുദ്ധമതം പ്രചരിപ്പിച്ചതു ബുദ്ധഘോഷനാണെന്നു കരുതുന്നവരുണ്ട്.

## ജീവിതരേഖ
ബുദ്ധഘോഷന്റെ ജീവിതത്തെക്കുറിച്ച് വളരെക്കുറച്ചു വിവരങ്ങൾ മാത്രമേ ലഭ്യമായുള്ളു. അവ മുഖ്യമായും ശ്രീലങ്കയിലെ പുരാതന ചരിത്രരചനയായ മഹാവംശത്തെ ആശ്രയിച്ചുള്ളവയാണ്. അതനുസരിച്ച് അദ്ദേഹം ജനിച്ചത് ഉത്തരേന്ത്യയിലെ മഗധരാജ്യത്ത്, ബുദ്ധഗയയ്ക്കടുത്തുള്ള ഒരു ബ്രാഹ്മണകുടുംബത്തിലാണ്. പിന്നീട് ബുദ്ധമതസിദ്ധാന്തങ്ങളെക്കുറിച്ച് അറിയാനിടയായ ബുദ്ധഘോഷൻ ബുദ്ധമതസംഹിതയായ ത്രിപീഠിക പഠിക്കാനൊരുങ്ങി.  ആ രചനാസംഹിതയുടെ വ്യാഖ്യാനങ്ങൾ ഇന്ത്യയിൽ നഷ്ടപ്പെട്ടിരുന്നു എന്നറിഞ്ഞ അദ്ദേഹം, ശ്രീലങ്കയിൽ നിലവിലുണ്ടായിരുന്ന സിംഹളഭാഷാവ്യാഖ്യാനം തേടി ആ ദ്വീപിലേക്കു സഞ്ചരിച്ചു. അവിടെ അനുരാധപുരത്തെ മഹാവിഹാരത്തിൽ പരിരക്ഷിക്കപ്പെട്ടിരുന്ന സിംഹളവ്യാഖ്യാനം പഠിച്ച അദ്ദേഹം അവ സമന്വയിപ്പിച്ച് പാലി ഭാഷയിൽ ഏകീകൃതമായൊരു സമഗ്രവ്യാഖ്യാനം എഴുതി. പിന്നീട് അദ്ദേഹം ഇന്ത്യയിലേക്കു മടങ്ങി.

ബുദ്ധഘോഷന്റെ ജീവിതകഥയുടെ ഈ മഹാവംശഭാഷ്യം, അവയുടെ ഭാഗമായ അത്ഭുതകഥകളും ദൈവികമായ ഇടപെടലുകളും ഒഴിച്ചാൽ, ഇതരരേഖകളുടെ അഭാവത്തിൽ, പൊതുവേ വിശ്വസനീയമായി കരുതപ്പെടുന്നു.  എങ്കിലും മഗധരാജ്യത്തെ ബുദ്ധഗയ അദ്ദേഹത്തിന്റെ ജന്മസ്ഥലമാണെന്ന് ഉറപ്പില്ല. ബുദ്ധഘോഷന്റെ വ്യാഖ്യാനങ്ങളുടെ ഉപക്രമങ്ങളിൽ അദ്ദേഹവുമായി ബന്ധപ്പെടുത്തി പറയുന്ന ഇന്ത്യയിലെ ഏക സ്ഥലം ദക്ഷിണഭാരതത്തിലെ കാഞ്ചി ആണ്.  അതിനാൽ അവിടം ആയിരിക്കാം ജന്മസ്ഥലമെന്നും, ബുദ്ധന്റെ ജീവിതവും പ്രഘോഷണവുമായി കൂടുതൽ ബന്ധപ്പെട്ട സ്ഥലമെന്ന നിലയിൽ മഹാവംശാഖ്യാനം ബുദ്ധഗയയെ ജന്മസ്ഥലമാക്കിയതാവാം എന്നും വാദമുണ്ട്.

## അവലംബം


വർഗ്ഗം:ബുദ്ധമതപണ്ഡിതർ
ഡയോമിഡസ്

ഗ്രീക്ക് പുരാണമനുസരിച്ച് ആർഗോസിലെ രാജാവായിരുന്നു **ഡയോമിഡസ്**. തീബ്സിലെ എറ്റിയോക്ളസിനെ ആക്രമിച്ച *ഏഴു പ്രമുഖരിൽ* ഒരാളായിരുന്ന ടൈഡിയസിന്റെ മകനായിരുന്നു ഡയോമിഡസ്. ഗ്രീക്കുകാർ നടത്തിയ ട്രോയ് ആക്രമണത്തിൽ (ട്രോജൻ യുദ്ധം) ഇദ്ദേഹവും പങ്കെടുത്തിരുന്നു.

## ട്രോജൻ യുദ്ധം

ട്രോജൻ യുദ്ധത്തിലേക്ക് ആർഗോസിൽ നിന്നുമുള്ള 80 കപ്പലുകളെ ഇദ്ദേഹമാണ് നയിച്ചിരുന്നത്. യുദ്ധത്തിലെ ഏറെ ബഹുമാനിക്കപ്പെട്ടിരുന്ന നേതാക്കളിൽ ഒരാളായിരുന്നു ഡയോമിഡസ്. ഇതിലെ പ്രധാന ഗ്രീക്ക് പടനായകന്മാരിൽ ഒരാളായിരുന്ന അക്കിലസ് കഴിഞ്ഞാൽ ഏറ്റവും ധൈര്യശാലിയും ബലിഷ്ഠനുമായി ഇദ്ദേഹം പരിഗണിക്കപ്പെടുകയും ചെയ്യുന്നുണ്ട്. അഥീന ദേവതയുടെ ഇഷ്ട ഭക്തനായിരുന്ന ഡയോമിഡസിന് എതിർപക്ഷത്തുണ്ടായിരുന്ന ഏനിയാസിനേയും അഫ്രൊഡൈറ്റിനേയും എറിസിനേയും മുറിവേല്പിക്കാൻ കഴിഞ്ഞിരുന്നുവെന്നുള്ളത് വളരെ ശ്രദ്ധേയമായ ഒരു സംഗതിയായിരുന്നു. അക്കിലസിന്റെ മകനായ നിയോടോളിമസിനെ (Neoptolemus) ട്രോയിക്കാർക്കെതിരായി യുദ്ധം ചെയ്യാൻ പ്രേരിപ്പിക്കുന്നതിൽ ഡയോമിഡസിനുകൂടി പ്രധാന പങ്കുണ്ടായിരുന്നു. നിയോടോളിമസ് യുദ്ധരംഗത്തേക്കിറങ്ങേത് ട്രോയിക്കാരെ തോല്പിക്കുന്നതിന് ഒരാവശ്യമായിരുന്നുവെന്നുള്ളതിനാലാണ് ഇപ്രകാരം ചെയ്യേണ്ടിവന്നത്. ട്രോയിയുടെ രക്ഷാദേവതയായിരുന്ന അഥീനയുടെ പ്രതിമ ട്രോയ് കോട്ടയ്ക്കുള്ളിൽ നിന്നും കൈക്കലാക്കുവാൻ ഒഡിസ്സിയൂസിനെ ഇദ്ദേഹം സഹായിച്ചിരുന്നതായും കഥയുണ്ട്. ട്രോജന്മാരെ കബളിപ്പിച്ചു പരാജയപ്പെടുത്താൻ വേണ്ടി അവർക്കുള്ള സമ്മാനമെന്ന വ്യാജേന ഗ്രീക്കുകാർ തടിയിൽ നിർമിച്ച് അവർക്കു നൽകിയ *ട്രോജൻ കുതിര*യുടെ ഉള്ളിൽ ഒളിച്ചിരുന്ന ഗ്രീക്ക് പടയാളികളുടെ കൂട്ടത്തിൽ ഡയോമിഡസും ഉൾപ്പെട്ടിരുന്നു.

## യുദ്ധാനന്തരം

യുദ്ധാനന്തരം ആർഗോസിൽ തിരിച്ചെത്തിയ ഡയോമിഡസിന് തന്നോടു വിശ്വാസവഞ്ചന കാട്ടിയ ഭാര്യയേയും തന്റെ ഭരണാവകാശത്തെ ചോദ്യംചെയ്യുന്ന അവസ്ഥയേയുമാണ് നേരിടേണ്ടിവന്നത്. ഇതോടെ ഇദ്ദേഹം അയറ്റോളിയയിലേക്കും അവിടെ നിന്നും അപുലിയയിലേക്കും പോയി. അപുലിയയിലെ ഡാനസ് രാജാവിന്റെ മകൾ ഇയുപ്പിയെ ഇദ്ദേഹം വിവാഹം കഴിച്ചു. ഇറ്റലിയിൽ പല നഗരങ്ങളും ഇദ്ദേഹം സ്ഥാപിക്കുകയുണ്ടായി. പിന്നീട് എഡ്രിയാറ്റിക്കിലെ ഒരു ദ്വീപിൽ വച്ച് ഇദ്ദേഹം നിഗൂഢമാം വിധം അപ്രത്യക്ഷനായി എന്നും ഡാനസ് ഇദ്ദേഹത്തെ കൊലപ്പെടുത്തിയതായിരുന്നെന്നും ഒരു കഥയുണ്ട്. ഇദ്ദേഹത്തെ അനുസ്മരിക്കാനെന്നോണം ഈ ദ്വീപിന് ഡയോമിഡിയ (Diomedeae Insulae) എന്നു നാമകരണം ചെയ്തു. ഇദ്ദഹത്തിന്റെ അനുയായികൾ പക്ഷികളായി മാറിയെന്നാണ് മറ്റൊരു കഥയുള്ളത്. ഗ്രീസിലും എഡ്രിയാറ്റിക്കിലും ഡയോമിഡസിനെ ഒരു വീരപുരുഷനായി ആരാധിച്ചിരുന്നു.

ഡയോമിഡസ് എന്ന പേരിൽ ഒരു ത്രേസ്യൻ രാജാവും ഉണ്ടായിരുന്നു.

## പുറത്തേക്കുള്ള കണ്ണികൾ
*http://www.mythindex.com/greek-mythology/D/Diomedes.html 
*http://www.pantheon.org/articles/d/diomedes.html
*http://ancienthistory.about.com/od/achaeans/a/070809Diomedes.htm 
*https://www.google.co.in/search?q=Diomedes&hl=en&client=firefox-beta&hs=Lx3&rls=org.mozilla:en-US:official&prmd=imvns&tbm=isch&tbo=u&source=univ&sa=X&ei=ssV_T5PaHcXqrQfbsMXYBQ&ved=0CEwQsAQ&biw=1024&bih=629 Images for Diomedes

വർഗ്ഗം:ഗ്രീക്ക് ഇതിഹാസ കഥാപാത്രങ്ങൾ
ഇന്റർഫേഷ്യൽ പോളിമറൈസേഷൻ

തമ്മിൽ കലരാത്ത രണ്ടു ദ്രാവകങ്ങളുടെ ഇടക്കുളള പൊതുവായ പ്രതലത്തിൽ നടക്കുന്ന ബഹുലകീകരണം ആണ്  ഇൻറർ ഫേഷ്യൽ പോളിമറൈസേഷൻ അഥവാ അന്തർപ്രതലിയ ബഹുലകീകരണം. ദ്രാവകങ്ങളിൽ ഒന്ന്  ജലമയവും മറ്റേത് ഓർഗാനിക് ലായനിയുമായിരിക്കും.

### പ്രത്യേകതകൾ
സംഘനന പോളിമറീകരണത്തിന് ഉചിതമായ രീതിയാണ്  ഇൻറർ ഫേഷ്യൽ പോളിമറൈസേഷൻ. ഉദാഹരണത്തിന്  ഡൈആസിഡ് ക്ലോറൈഡിൻറെ ഓർഗാനിക് ലായനിയും     ഡൈഅമീനിൻറെയോ, ഡയോളിൻറെയോ ജലലായനിയും തമ്മിൽ കലരുകയില്ല. എന്നാൽ അവക്കിടയിലുളള പ്രതലത്തിൽ രാസപ്രക്രിയ സാധ്യമാണ്. അപ്രകാരമുണ്ടാവുന്ന പോളിഅമൈഡ് ഒരു പാടയായി പ്രതലത്തിൽ കിടക്കും. നുലു പോലെ വലിച്ചെടുക്കാവുന്ന പാട അനുസ്യൂതം പുനർനിർമ്മിതമായിക്കൊണ്ടേയിരിക്കും. പോളിഅമൈഡ്. പോളിയൂറിയ, പോളിസൾഫോണമൈഡ്, പോളിഫിനൈൽ എസ്റ്റർ, പോളികാർബണേറ്റ് എന്നീ പോളിമറുകൾ ഈ രീതിയിൽ നിർമ്മിച്ചെടുക്കാം. 

### അവലംബം
#
#
#
#

വർഗ്ഗം:പോളിമറുകൾ
കോബ്ര (ചലച്ചിത്രം)

മമ്മൂട്ടിയെ നായകനാക്കി ലാൽ ആദ്യമായി സംവിധാനം ചെയ്ത ചലച്ചിത്രമാണ് 2012 ഏപ്രിൽ 12-ന് പ്രദർശനത്തിനെത്തിയ **കോബ്ര**. രാജ എന്ന കഥാപാത്രത്തെയാണ് മമ്മൂട്ടി അവതരിപ്പിക്കുന്നത്. ഒപ്പം മറ്റൊരു പ്രധാന കഥാപാത്രമായ കരിയെ സംവിധായകൻ ലാൽ തന്നെ അവതരിപ്പിക്കുന്നു. സലിം കുമാർ, മണിയൻപിള്ള രാജു, ജഗതി, ലാലു അലക്സ് എന്നിവരാണ് മറ്റു കഥാപാത്രങ്ങളെ അവതരിപ്പിക്കുന്നത്. എംപറർ ഫിലിംസിന്റെ ബാനറിൽ ആന്റോ ജോസഫാണ് ചിത്രം നിർമ്മിച്ചിരിക്കുന്നത്. ചിത്രത്തിന്റെ ഛായാഗ്രഹണം വേണു നിർവഹിച്ചിരിക്കുന്നു. സംവിധായകൻ ലാൽ ആദ്യമായി സ്വന്തം ചിത്രത്തിൽ അഭിനയിച്ചിരിക്കുന്നു എന്നതും കോബ്രയുടെ സവിശേഷതയാണ്.

## കഥാതന്തു
പ്രധാന കഥാപാത്രങ്ങളായ രാജയും (രാജവെമ്പാല) കരിയും (കരിമൂർഖൻ) കോ ബ്രദേഴ്സ് എന്നാണ് അറിയപ്പെടുന്നത്. ഒരേ ഉദരത്തിൽ പിറന്നവരല്ലെങ്കിലും സഹോദരങ്ങളേപ്പോലെ ജീവിക്കുന്ന ഇരുവരും സഹോദരിമാരായ രണ്ടുപേരെ മാത്രമേ വിവാഹം കഴിക്കൂ എന്നാണ് തീരുമാനിച്ചിരിക്കുന്നത്. ഷേർലിയും (പത്മപ്രിയ) ആനിയും (കനിഹ) ഇരുവരുടേയും ജീവിതത്തിലേക്ക് കടന്നുവരുന്നതും തുടർന്നുള്ള സംഭവങ്ങളുമാണ് ചിത്രത്തിന്റെ ഇതിവൃത്തം.

## അഭിനേതാക്കൾ
*മമ്മൂട്ടി
*ലാൽ
*പത്മപ്രിയ
*കനിഹ
*സലിം കുമാർ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലാൽ സംവിധാനം ചെയ്ത ചലച്ചിത്രങ്ങൾ
എമൾഷൻ പോളിമറൈസേഷൻ

സോപ്പു വെളളത്തിൽ ഏകകങ്ങളും ഉപാരംഭകരായ തന്മാത്രകളും ( initiator molecules) ലയിപ്പിച്ച്, താപനില ഉയർത്തി പോളിമറീകരണം നടത്തുമ്പോൾ വെളുത്തതും, വെളളം ചേർത്ത് നേർപ്പിക്കാവുന്നതുമായ പോളിമർ കുഴമ്പ്( emulsion)ലഭ്യമാകുന്നു. പാലിനോടു സാദൃശ്യമുളള ഇതിനെ  ലാറ്റെക്സ് എന്നു പറയുന്നു. പോളിമർ തരികളുടെ വലിപ്പം 0.1 മൈക്രോണിനോടടുത്തായിരിക്കും.  പെയിൻറു നിർമ്മാണത്തിനും മറ്റു പല ഉപയോഗങ്ങൾക്കും ഈ കുഴമ്പ് അതേ പടി ഉപയോഗപ്പെടുത്താം. 
### പ്രത്യേകതകൾ
സോപ്പ്,  എമൾഷൻ പോളിമറീകരണത്തിൻറെ സുപ്രധാന ഘടകമാണ്.   സോപ്പ് തന്മാത്രകൾ വെളളത്തിൽ സംഘം  ചേർന്നാണ് നിലനില്ക്കുക.  ഗോളാകാരമായ ഈ ഘടനകളെ മൈസെല്ലുകൾ എന്നു പറയുന്നു. കാർബണിക ഏകകങ്ങളുടെ തന്മാത്രകൾ  മൈസെല്ലുകൾക്കകത്ത്   വിലയിക്കപ്പെടുന്നു. 
ഉപാരംഭക തന്മാത്രകൾ ( initiator molecules)വെളളത്തിൽ ലയിക്കുന്നവയായിരിക്കണം. പോട്ടാസിയം പെർസൾഫേറ്റ്, അമോണിയം പെർസൾഫേറ്റ്, എന്നിവയാണ് സാധാരണ ഉപയോഗിക്കാറുളള ഉപാരംഭ തന്മാത്രകൾ. 

എമൾഷൻ പോളിമറീകരണത്തിലൂടെ ഉണ്ടാകുന്ന പോളിമർ ശൃംഖലകൾക്ക് ദൈർഘ്യമേറും. തന്മാത്രാ ഭാരം ഏതാണ്ട് പത്തു ലക്ഷത്തോളം വരും. അതു കൊണ്ട് കനം കുറച്ച് പരത്തിയ ലാറ്റക്സിൽ നിന്ന് ജലാംശം നഷ്ടപ്പെട്ടാൽ, ശൃംഖലകൾ കെട്ടുപിണഞ്ഞുണ്ടാകുന്ന ഉറപ്പുളള പാട ലഭിക്കുന്നു. അക്രിലിക് എമൾഷൻ പെയിൻറുകളുടെ ആധാരം ഇതാണ്. അക്രിലിക് ഏകകത്തിൻറെ രാസഘടനയനുസരിച്ചും, പ്രക്രിയയിൽ ഭേദഗതികൾ വരിത്തിയും പെയിൻറുകളുടെ ഭൌതിക ഗുണങ്ങൾ ക്രമീകരിക്കാം. 
ഓർഗാനിക് ലായകങ്ങൾ മാധ്യമമായുളള പെയിൻറുകൾ ഉണങ്ങുമ്പോൾ, ലായകങ്ങൾ വാതകരൂപത്തിൽ അന്തരീക്ഷം മാലിന്യമാക്കുന്നു. എന്നാൽ 
വെളളം മാധ്യമമായുളള എമൾഷൻ പെയിൻറുകൾ പരിസരമലിനീകരണത്തിന് ഇടയാക്കുന്നില്ല
 
### അവലംബം
#
#
#
#
#{{cite book| title=Principles of Polymerization | author= George Odian|publisher: Wiley-Interscience|  edition=4|year=  2004|ISBN=0471274003}
#
#
#

വർഗ്ഗം:പോളിമറുകൾ
ആസ്റ്ററിസ്ക്ക് പി.ബി.എക്സ്

ടെലിഫോൺ പ്രൈവറ്റ് ബ്രാഞ്ച് എക്സ്ചേഞ്ചിന്റെ ഒരു സോഫ്ട് വെയർ രൂപമാണ് ആസ്റ്ററിസ്ക്. 1999 ൽ ഡിജിയം കമ്പനിയിലെ മാർക്ക് സ്പെൻസർ ആണ് ഈ സോഫ്ട് വെയർ വികസിപ്പിച്ചെടുത്തത്. മറ്റേതൊരു പി.ബി.എക്സിനേയും പോലെ , പരസ്പരം വിളിക്കാനും , അതോടൊപ്പം സാധാരണ ടെലിഫോൺസംവിധാനവുമായി കൂട്ടിച്ചേർക്കാനും ആസ്റ്ററിസ്കിനു സാധിക്കും. ***** എന്ന ചിഹ്നത്തിൽ നിന്നാണ് ആസ്റ്ററിസ്ക്ക് എന്ന പേരു വന്നത്.
ലിനക്സ് ഓപ്പറേറ്റിംഗ് സിസ്റ്റത്തിനു വേണ്ടിയാണ് നിർമ്മിച്ചതെങ്കിലും , യൂണിക്സ് അടിസ്ഥാനമാക്കിയ ഒട്ടുമിക്ക ഓപ്പറേറ്റിംഗ് സിസ്റ്റത്തിലും ഇതിന് പ്രവർത്തിക്കാനാകും. നെറ്റ്ബി.എസ്.ഡി , ഓപ്പൺബി.എസ്.ഡി , മാക് , ഫ്രീബി.എസ്.ഡി , സൊളാരിസ് എന്നിവയാണ് ആസ്റ്ററിസ്ക് പ്രവർത്തിക്കുന്ന ചില ഓപ്പറേറ്റിംഗ് സിസ്റ്റങ്ങൾ. 

## പ്രത്ര്യേകതകൾ
#ഓട്ടോമോറ്റിക്ക് കോൾ ഡിസ്ട്രിബ്യൂഷൻ
#കോൾ റെക്കോഡിംഗ്
#കോൺഫറൻസ്
#മോണിറ്ററിംഗ്
#പി.എസ്.ടി.എൻ / പി.ആർ.ഐ സംവിധാനങ്ങളെ പിന്തുണയ്ക്കുന്നു.
#മീഡിയ ഗേറ്റ് വേ പ്രോട്ടോക്കോളിനെ പിന്തുണയ്ക്കുന്നു.
#സെഷൻ ഇനിഷ്യലൈസേഷൻ പ്രോട്ടോക്കോളിനെ പിന്തുണയ്ക്കുന്നു.
#റിപ്പോർട്ടിംഗ്.
#കോൾ പാർക്കിംഗ്.
#കോൾ ബാക്ക്.
#ഡാറ്റാബേസുമായി ബന്ധിപ്പിക്കൽ
#കോളർഐ.ഡി.
#റിമോട്ട് കോൾ പിക്കപ്പ്.
#കോൾ സ്പൈയിംഗ്

## ആഗോളീകരണം
അമേരിക്കൻ ഐക്യനാടുകളിലാണ് ഇതി വികസിപ്പിച്ചതെങ്കിലും  , സ്വതന്ത്ര അനുമതിപത്രം ആയതുകൊണ്ട് ലോകത്തെമ്പാടുമുള്ള ആളുകൾ ഇത് ഉപയോഗിക്കുന്നു. ലോകത്തെമ്പാടുമുള്ള സോഫ്ട് വെയർ വിദഗ്ദരുടെ കൂട്ടിച്ചേർക്കലുകൾ ഇതിനെ ഒരു മികച്ച പി.ബി.എക്സ് സിസ്റ്റമാക്കി മാറ്റിയിരിക്കുന്നു.

## വികസനം
പ്രധാനപ്പെട്ട റിലീസുകൾ
* 1.0 -  23 സെപ്തംബർ 2004 പുറത്തിറങ്ങിയത് 
* 1.2 -  15 നവംബർ 2005 പുറത്തിറങ്ങിയത് 
* 1.4 -  26 ഡിസംബർ 2006 പുറത്തിറങ്ങിയത് 
* 1.6 -  2 ഒക്ടോബർ  2008 പുറത്തിറങ്ങിയത് 
* 1.8 -  21 ഒക്ടോബർ 2010 പുറത്തിറങ്ങിയത്
* 10.0 -  15 ഡിസംബർ 2011പുറത്തിറങ്ങിയത് 

## അവലംബം


## പുറത്തേക്കുള്ള കണ്ണികൾ
* ആസ്റ്ററിസ്ക് ഔദ്യോഗിക വെബ്പേജ്
* ആസ്റ്ററിസ്ക് വിക്കി
* ആസ്റ്ററിസ്ക് ഡോക്കുമെന്റേഷൻ പ്രൊജക്ട്  (ഒറിലി ബുക്ക്)
* ആസ്റ്ററിസ്ക് ഉപഞ്ജാതാവായ മാർക്ക് സ്പെൻസറിനെക്കുറിച്ചുള്ള ഫോബ്സ് മാസിക പേജ്

വർഗ്ഗം:സ്വതന്ത്ര സോഫ്റ്റ്‌വെയർ
എക്സ്പാൻഷൻ കാർഡ്‌

**എക്സ്പാൻഷൻ കാർഡ്‌** (എക്സ്പാൻഷൻ ബോർഡ്‌, ആക്സസറി കാർഡ്‌ എന്നും അറിയപ്പെടുന്നു) കമ്പ്യൂട്ടറിലുള്ള ഒരു പ്രിന്റഡ് സർക്യുട്ട് ബോർഡ്‌ ആണ്. ഇത് മദർബോർഡിന്റെ എക്സ്പാൻഷൻ സ്ലോട്ടിൽ ആണ് ഘടിപ്പിക്കുന്നത്. എക്സ്പാൻഷൻ കാർഡിന്റെ ഒരു അഗ്രത്തിൽ കണക്ടറുകൾ ഉണ്ട് അത് സ്ലോട്ടുകളുമായി ബന്ധപ്പെടാൻ സഹായിക്കുന്നു. ഇതുവഴിയാണ് മദർബോർഡും കാർഡും തമ്മിലുള്ള ബന്ധം സാധ്യമാകുന്നത്.

ഒരു എക്സ്പാൻഷൻ കാർഡിന്റെ പ്രധാന പ്രവർത്തനം മദർബോർഡ് ചെയ്യുന്ന ചില പ്രവർത്തനങ്ങൾ മെച്ചപ്പെടുത്തുകയോ മദർബോർഡ് ചെയ്യാത്ത ഒരു ഒരു പ്രവർത്തനം ചെയ്യുകയോ ആണ്. ഉദാഹരണത്തിന് ഒരു ഒറിജിനൽ ഐ ബി എം പി സിയിൽ ഗ്രാഫിക് കാർഡ്‌ ഇല്ല. അതേസമയം നാം ഒരു ഗ്രാഫിക് കാർഡ്‌ ഉപയോഗിക്കുകയനെങ്ങിൽ അതേ കമ്പ്യൂട്ടറിൽ തന്നെ മെച്ചപ്പെട്ട ഗ്രാഫിക്സ് ലഭിക്കും.

ഒരു കമ്പ്യൂട്ടർ മദർ ബോർഡിൽ അതിൻറെ ഭാഗമല്ലാതെ , പ്രത്യേക ആവശ്യത്തിനായി ഉപയോഗിക്കുന്ന വിപുലീകരണ സർക്യുട്ട് ബോർഡ് ആണ് എക്സ്പാന്‌ഷൻ കാർഡ് എന്നറിയപ്പെടുന്നത്. മദർ ബോർഡിലെ പെരിഫെരൽ കംപോണന്റ്റ് ഇൻറർഫേയ്സ് അഥവാ PCI സ്ലോട്ടിലെക്കാണ് സാധാരണ ഈ കാർഡുകൾ പ്ലഗ് ചെയ്യാറുള്ളത്. ടെലിവിഷൻ ട്യുനെർ, നെറ്റ്‌വർക്ക് ഇന്റർഫെയ്സ്, മോഡം എന്നീ ഉപകരണങ്ങൾ ഇപ്പോൾ കാർഡ്‌ രൂപത്തിൽ കമ്പ്യൂട്ടർ മദർ ബോർഡിൽ നേരിട്ട് ഘടിപ്പിക്കുവാൻ കഴിയും.

പേഴ്സണൽ കമ്പ്യൂട്ടിംഗിൽ, ശ്രദ്ധേയമായ എക്സ്പാൻഷൻ ബസുകളിലും എക്സ്പാൻഷൻ കാർഡ് സ്റ്റാൻഡേർഡുകളിലും സിപി/എം(CP/M) ഓപ്പറേറ്റിംഗ് സിസ്റ്റത്തിൽ  1974 മുതലുള്ള എസ്-100 ബസ് ഉൾപ്പെടുന്നു, 1977 മുതലുള്ള യഥാർത്ഥ ആപ്പിൾ II കമ്പ്യൂട്ടറിന്റെ 50 പിൻ എക്സ്പാൻഷൻ സ്ലോട്ടുകൾ(ആപ്പിളിന്റെ തനത്) ഉപയോഗിച്ചിരുന്നു. 1981-ൽ ഐബിഎം പിസിയിൽ അവതരിപ്പിച്ച 
ഇൻഡസ്ട്രി സ്റ്റാൻഡേർഡ് ആർക്കിടെക്ചർ (ISA), 1981 മുതൽ ബിബിസി(BBC) മൈക്രോയിലും അക്രോണിന്റെ(Acorn) ട്യൂബ് എക്സ്പാൻഷൻ ബസ്, 1987 മുതൽ ഐബിഎമ്മിന്റെ പേറ്റന്റും പ്രൊപ്രൈറ്ററി മൈക്രോ ചാനൽ ആർക്കിടെക്ചറും (MCA) ക്ലോൺ വിപണിയിൽ ഒരിക്കലും പ്രീതി നേടിയില്ല. 1992-ൽ ഐഎസ്‌എയ്ക്ക് പകരം കോംപോണന്റ് ഇന്റർകണക്‌ട് (പിസിഐ) വന്നു, 2003 മുതൽ പിസിഐ എക്‌സ്‌പ്രസ്, ഇന്റർകണക്‌റ്റിനെ ഹൈ-സ്പീഡ് കമ്മ്യൂണിക്കേഷൻ "ലേനുകളിലേക്ക്(lanes)" സംഗ്രഹിക്കുകയും മറ്റെല്ലാ പ്രവർത്തനങ്ങളെയും സോഫ്റ്റ്‌വെയർ പ്രോട്ടോക്കോളിലേക്ക് മാറ്റുകയും ചെയ്യുന്നു.
## ചരിത്രം
വാക്വം ട്യൂബ് അധിഷ്ഠിത കമ്പ്യൂട്ടറുകൾക്ക് പോലും മോഡുലാർ നിർമ്മാണം ഉണ്ടായിരുന്നു, എന്നാൽ പെരിഫറൽ ഉപകരണങ്ങൾക്കുള്ള വ്യക്തിഗത പ്രവർത്തനങ്ങൾ ഒരു കാബിനറ്റിൽ ഉൾപ്പെടുത്താൻ തുടങ്ങി, ഒരു പ്രിന്റഡ് സർക്യൂട്ട് ബോർഡ് മാത്രമല്ല. ഇന്റഗ്രേറ്റഡ് സർക്യൂട്ടുകളുടെ വികസനത്തോടെ പ്രോസസർ, മെമ്മറി, ഐ/ഒ(I/O)കാർഡുകൾ എന്നിവ പ്രായോഗികതലത്തിൽ വന്നു. ഐ/ഒ, അധിക മെമ്മറി, ഓപ്ഷണൽ ഫീച്ചറുകൾ (ഫ്ലോട്ടിംഗ് പോയിന്റ് യൂണിറ്റ് പോലുള്ളവ) എന്നിവയുൾപ്പെടെ വിവിധ തരം ഉപകരണങ്ങളെ സെൻട്രൽ പ്രോസസറിലേക്ക് ബന്ധിപ്പിക്കുന്നത് സാധ്യമാക്കുന്നതിലൂടെ എക്സ്പാൻഷൻ കാർഡുകൾ പ്രോസസ്സർ സിസ്റ്റങ്ങളെ ഉപയോക്താവിന്റെ ആവശ്യങ്ങൾ നടത്തുന്നു. പിഡിപി-8(PDP-8)-ൽ ആരംഭിക്കുന്ന മിനികമ്പ്യൂട്ടറുകൾ, ഒരു പാസ്സീവ് ബാക്ക്‌പ്ലെയ്‌നിലൂടെ ആശയവിനിമയം നടത്തുന്ന ഒന്നിലധികം കാർഡുകൾ ഉപയോഗിച്ചാണ് നിർമ്മിച്ചിരിക്കുന്നത്.
## അവലംബം
വർഗ്ഗം:കമ്പ്യൂട്ടർ കാർഡുകൾ
സാറ്റ

സീരിയൽ എ റ്റി എ, **സാറ്റ** (SATA or Serial Advanced Technology Attachment) ഹാർഡ്‌ ഡിസ്ക്, സി ഡി ഡ്രൈവ് മുതലായ കമ്പ്യൂട്ടർ വിവര സംഭരണ ഉപാധികളുമായി ഹോസ്റ്റ് ബസ്‌ അഡാപ്റ്ററിനെ ബന്ധിപ്പിക്കാൻ ഉപയോഗിക്കുന്നു. സീരിയൽ എ റ്റി എ പഴയ പാരലൽ എ റ്റി എ (PATA) (IDE എന്നും അറിയപ്പെട്ടിരുന്നു) യുടെ പരിഷ്കരിച്ച രൂപം ആണ്. ഇത് പാരലൽ എ റ്റി എയുടെ പല പോരായ്മകളും പരിഹരിച്ചിട്ടുണ്ട്. ഉദാഹരണത്തിന് പാരലൽ എ റ്റി എ കേബിളിൽ 40 വ്യത്യസ്ത ചാലകങ്ങളാണ് (conductors) ഉണ്ടായിരുന്നത് പക്ഷെ സാറ്റയിൽ 7 ചാലകങ്ങൾ മാത്രമേ ഉള്ളൂ. ഇത് കേബിളിന്റെ വലിപ്പവും ചെലവും കുറക്കാൻ സഹായിച്ചിരിക്കുന്നു. അതോടൊപ്പം സാറ്റയിൽ ഒരു ഇൻപുട്ട്/ഔട്ട്പുട്ട് ക്യൂവിംഗ് പ്രോട്ടോകോൾ ഉപയോഗിച്ച്  കൂടുതൽ വേഗത്തിലുള്ള വിവര കൈമാറ്റം സാധ്യമാണ്.

സാറ്റ ഹോസ്റ്റ് അഡാപ്റ്ററുകളും മറ്റു കമ്പ്യൂട്ടർ ഉപാധികളുമായുള്ള വിവര കൈമാറ്റം രണ്ടു ജോഡി ചലകങ്ങളാൽ നിർമ്മിതമായ ഒരു ഹൈ-സ്പീഡ്‌ സീരിയൽ കേബിൾ വഴിയാണ്. അതേസമയം പാറ്റ (PATA) യിൽ ഇത് ഒരു 16-ബിറ്റ്‌ ഡാറ്റ ബസിലൂടെ ആണ് (ഇതിനു പ്രത്യേകം കണ്ട്രോൾ സിഗ്നലുകൾ ആവശ്യമാണ് മാത്രമല്ല ഇത് വളരെ ചെറിയ ആവൃത്തിയിലാണ് (frequency) പ്രവർത്തിച്ചിരുന്നത്.)

2009 ആയപ്പോൾ സാധാരണ കമ്പ്യൂട്ടറുകളിൽ പാറ്റയ്ക്കുപകരം സാറ്റ ഉപയോഗിച്ചുതുടങ്ങിയിരുന്നു. 2008 ഡെസ്ക്ടോപ്‌ കമ്പ്യൂട്ടർ വിപണിയിൽ 99% വും സാറ്റ കയ്യടക്കിയിരുന്നു. 
## അവലംബം

വർഗ്ഗം:കമ്പ്യൂട്ടർ പോർട്ടുകൾ
സീരിയൽ പോർട്ട്

കമ്പ്യൂട്ടിംഗിൽ, ഒരു **സീരിയൽ പോർട്ട്** എന്നത് ഒരു സീരിയൽ കമ്മ്യൂണിക്കേഷൻ ഇന്റർഫേസാണ്, അതിലൂടെ ഒരു സമയം ഒരു ബിറ്റ് തുടർച്ചയായി അല്ലെങ്കിൽ പുറത്തേക്ക് കൈമാറുന്നു. ഒരേസമയം ഒന്നിലധികം ബിറ്റുകൾ സമാന്തരമായി ആശയവിനിമയം നടത്തുന്ന ഒരു സമാന്തര പോർട്ടിൽ നിന്ന് വ്യത്യസ്തമാണ് ഇത്. പേഴ്‌സണൽ കമ്പ്യൂട്ടറുകളുടെ ചരിത്രത്തിൽ ഉടനീളം, മോഡം, ടെർമിനലുകൾ, വിവിധ പെരിഫറലുകൾ തുടങ്ങിയ ഉപകരണങ്ങളിലേക്കും കമ്പ്യൂട്ടറുകൾക്കിടയിൽ നേരിട്ട് സീരിയൽ പോർട്ടുകളിലൂടെയും ഡാറ്റ കൈമാറ്റം ചെയ്യപ്പെടുന്നു.

ഈതെർനെറ്റ്, ഫയർവയർ, യുഎസ്ബി തുടങ്ങിയ ഇന്റർഫേസുകളും ഒരു സീരിയൽ സ്ട്രീം ആയി ഡാറ്റ അയയ്ക്കുമ്പോൾ, സീരിയൽ പോർട്ട് എന്ന പദം സാധാരണയായി RS-232 അല്ലെങ്കിൽ RS-485 അല്ലെങ്കിൽ RS-422 പോലെയുള്ള അനുബന്ധ സ്റ്റാൻഡേർഡിന് അനുയോജ്യമായ ഹാർഡ്‌വെയറിനെ സൂചിപ്പിക്കുന്നു.

ആധുനിക ഉപഭോക്തൃ പിസികൾ സീരിയൽ പോർട്ടുകളെ ഉയർന്ന സ്പീഡ് സ്റ്റാൻഡേർഡുകൾ ഉപയോഗിച്ച് മാറ്റിസ്ഥാപിച്ചു, അതിൽ പ്രഥമ സ്ഥാനം യുഎസ്ബിക്കുണ്ട്. എന്നിരുന്നാലും, വ്യാവസായിക ഓട്ടോമേഷൻ സംവിധാനങ്ങൾ, ശാസ്ത്രീയ ഉപകരണങ്ങൾ, പോയിന്റ് ഓഫ് സെയിൽ സിസ്റ്റങ്ങൾ, ചില വ്യാവസായിക, ഉപഭോക്തൃ ഉൽപ്പന്നങ്ങൾ എന്നിവ പോലുള്ള ലളിതവും കുറഞ്ഞ വേഗതയുള്ളതുമായ ഇന്റർഫേസുകൾ ആവശ്യപ്പെടുന്ന ആപ്ലിക്കേഷനുകളിൽ സീരിയൽ പോർട്ടുകൾ ഇപ്പോഴും പതിവായി ഉപയോഗിക്കുന്നു.

സെർവർ കമ്പ്യൂട്ടറുകൾ ഡയഗ്‌നോസ്റ്റിക്‌സിനുള്ള കൺട്രോൾ കൺസോളായി ഒരു സീരിയൽ പോർട്ട് ഉപയോഗിച്ചേക്കാം, അതേസമയം നെറ്റ്‌വർക്കിംഗ് ഹാർഡ്‌വെയർ (റൗട്ടറുകളും സ്വിച്ചുകളും പോലുള്ളവ) കോൺഫിഗറേഷൻ, ഡയഗ്‌നോസ്റ്റിക്‌സ്, എമർജൻസി മെയിന്റനൻസ് ആക്‌സസ് എന്നിവയ്‌ക്കായി സാധാരണയായി സീരിയൽ കൺസോൾ പോർട്ടുകൾ ഉപയോഗിക്കുന്നു. ഇവയുമായും മറ്റ് ഉപകരണങ്ങളുമായും ഇന്റർഫേസ് ചെയ്യുന്നതിന്, യുഎസ്ബി-ടു-സീരിയൽ കൺവെർട്ടറുകൾക്ക് ഒരു ആധുനിക പിസിയിലേക്ക് വേഗത്തിലും എളുപ്പത്തിലും ഒരു സീരിയൽ പോർട്ട് ചേർക്കാൻ കഴിയും.
## ഹാർഡ്‌വെയർ
ഒരു സീരിയൽ പോർട്ട് നടപ്പിലാക്കാൻ ആധുനിക ഉപകരണങ്ങൾ യുഎആർടി(UART)എന്ന് വിളിക്കുന്ന ഒരു ഇന്റഗ്രേറ്റഡ് സർക്യൂട്ട് ഉപയോഗിക്കുന്നു. ഹാർഡ്‌വെയറിലെ സീരിയൽ പ്രോട്ടോക്കോൾ വ്യക്തമാക്കിയ ഡാറ്റയുടെ സമയവും ഫ്രെയിമിംഗും നടപ്പിലാക്കി, അസിൻക്രണസ് സീരിയൽ ഫോമിലേക്കും അല്ലാതെയും പ്രതീകങ്ങളെ ഈ ഐസി പരിവർത്തനം ചെയ്യുന്നു. ഐബിഎം പിസി അതിന്റെ സീരിയൽ പോർട്ടുകൾ, നിലവിലുള്ളപ്പോൾ, ഒന്നോ അതിലധികമോ യുഎആർടികൾ ഉപയോഗിച്ച് നടപ്പിലാക്കുന്നു.

ചില ആദ്യകാല ഹോം കമ്പ്യൂട്ടറുകൾ പോലെ വളരെ കുറഞ്ഞ ചിലവുള്ള സിസ്റ്റങ്ങൾ, ബിറ്റ് ബാംഗിംഗ് ടെക്നിക് ഉപയോഗിച്ച് ഔട്ട്പുട്ട് പിൻ വഴി ഡാറ്റ അയയ്ക്കുന്നതിന് പകരം സിപിയു ഉപയോഗിക്കും. ഈ ആദ്യകാല ഹോം കമ്പ്യൂട്ടറുകളിൽ പലപ്പോഴും പിൻഔട്ടുകളുള്ള പ്രൊപ്രൈറ്ററി സീരിയൽ പോർട്ടുകളും ആർഎസ്്-232(RS-232)ന് പൊരുത്തമില്ലാത്ത വോൾട്ടേജ് ലെവലുകളും ഉണ്ടായിരുന്നു.

വലിയ തോതിലുള്ള സംയോജനം (LSI) യുഎആർടികൾ സാധാരണമാക്കുന്നതിന് മുമ്പ്, മെയിൻഫ്രെയിമുകളിലും മിനികമ്പ്യൂട്ടറുകളിലും സീരിയൽ പോർട്ടുകൾ സാധാരണയായി ഉപയോഗിച്ചിരുന്നു, അവയ്ക്ക് ഷിഫ്റ്റ് രജിസ്റ്ററുകൾ, ലോജിക് ഗേറ്റുകൾ, കൗണ്ടറുകൾ, കൂടാതെ ആവശ്യമായ മറ്റെല്ലാ ലോജിക്കുകളും നടപ്പിലാക്കാൻ ഒന്നിലധികം ചെറിയ തോതിലുള്ള ഇന്റഗ്രേറ്റഡ് സർക്യൂട്ടുകൾ ഉണ്ടായിരിക്കും. പിസികൾ വികസിച്ചപ്പോൾ സീരിയൽ പോർട്ടുകൾ സൂപ്പർ ഐ/ഒ ചിപ്പിലും പിന്നീട് ചിപ്‌സെറ്റിലും ഉൾപ്പെടുത്തി.

## റഫറൻസുകൾ

വർഗ്ഗം:കമ്പ്യൂട്ടർ പോർട്ടുകൾ
മാങ്ങാനാറി

സാധാരണ മഞ്ഞ, ഓറഞ്ച്, ചുവപ്പ് എന്നീ നിറങ്ങളിൽ പൂവ് കണ്ടുവരുന്ന ഒരു സസ്യമാണ് **മാങ്ങാനാറി**. **ആകാശമല്ലി**, **കോസ്മോസ്** എന്ന പേരിലും ഇതറിയപ്പെടുന്നു. ശാസ്ത്രനാമം : Cosmos sulphureus. മധ്യ അമേരിക്കയാണ് ഇതിന്റെ ജന്മദേശം. അർദ്ധവാർഷിക സസ്യമാണിത്. ഏഴ് അടിയോളം ഉയരം വരുന്ന ഈ ചെടി വളരെയധികം പൂക്കളുണ്ടാകുന്നു. ചിത്രശലഭങ്ങളുടെ ഒരു പ്രധാന ആകർഷണ സസ്യമാണിത്. വിത്ത് വഴിയാണ് പ്രജനനം.

## ചിത്രശാല


File:Cosmos sulphureus with bee Mallika5.jpg|മാങ്ങാനാറിയിൽ തേനീച്ച വന്നിരിക്കുന്നു
File:Cosmos_-_കോസ്മോസ്_01.JPG|മാങ്ങാനാറി
File:Cosmos_-_കോസ്മോസ്_02.JPG|മാങ്ങാനാറി
File:Cosmos_-_കോസ്മോസ്_03.JPG|മാങ്ങാനാറി
File:മാങ്ങനാറി.JPG|മാങ്ങാനാറി
File:Manja poovu.jpg|മാങ്ങാനാറി
File:Cosmos sulphureus MHNT.BOT.2007.43.48.jpg|Cosmos sulphureus
File:Tagetes erecta Mallika buds.jpg|മാങ്ങാനാറിയുടെ മൊട്ട്
File:Tagetes erecta Mallika1.jpg|മഞ്ഞ മാങ്ങാനാറി
File:Cosmos Flower.jpg|മാങ്ങാനാറി
File:Cosmos sulphureus--flower at Muzhappilangad .jpg|thumb|Cosmos sulphureus



## കാണുക
* ചെണ്ടുമല്ലി

വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ആസ്റ്റ്രേസീ
വർഗ്ഗം:കേരളത്തിലെ സസ്യജാലം
പുത്തൂർ (കണ്ണൂർ ജില്ല)

കണ്ണൂർ ജല്ലയിലെ പാനൂരിനടുത്തുള്ള ഗ്രാമമാണ് **പുത്തൂർ**. ഇത് കുന്നോത്തുപറമ്പ് ഗ്രാമപഞ്ചായത്തിൽ  പെട്ട സ്ഥലമാണ്
## പ്രധാന വ്യക്തികൾ
ഉമ്മൻചാണ്ടി സർക്കാറിലേകൃഷി മന്ത്രി ആയിരുന്നകെ.പി. മോഹനൻ ഇവിടത്തുകാരനാണ്

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ഡാർട്മൗത്

തെക്ക് കിഴക്കൻ ഇംഗ്ലണ്ടിലെ ഒരു മുനിസിപ്പൽ പ്രദേശമാണ് **ഡാർട്മൗത്**. പ്ലിമത്തിന് 40 കിലോമീറ്റർ കിഴക്കായി ഡെവൺഷെയറിന്റെ തെക്കൻ തീരത്ത് സ്ഥിതി ചെയ്യുന്നു. മുമ്പ് ഒരു പ്രധാന തുറമുഖമായിരുന്ന ഡാർട്മൗത് ഇന്നൊരു കപ്പൽ നിർമ്മാണ കേന്ദ്രവും സുഖവാസ കേന്ദ്രവുമാണ്. ജനസംഖ്യ: 6,298 (1981). പാറക്കെട്ടുകൾ നിറഞ്ഞ ഒരു കുന്നിൻ ചരിവിലാണ് ഒരു ചിത്രത്തോട് ഉപമിക്കാവുന്ന ഈ പ്രദേശം വ്യാപിച്ചിരിക്കുന്നത്. ഡാർട്മൗത് അഴിമുഖ സമീപത്തെ ഇടുങ്ങിയ തെരുവുകളും തടികൊണ്ടു നിർമിച്ചതും ശ്രദ്ധാപൂർവം പരിരക്ഷിപ്പെട്ടിരിക്കുന്നതുമായ വീടുകളുമാണ് ഈ പ്രദേശത്തിന്റെ പ്രത്യേകത.

## പ്രധാന ആകർഷണ കേന്ദ്രങ്ങൾ

*ഡാർട്മത് കൊട്ടാരം (1481) 
*സെന്റ് സേവ്യർ ദേവാലയം 
*17-ആം നൂറ്റാണ്ടിൽ നിർമിച്ച ബട്ടർവാക് (Butterwalk) 
തുടങ്ങിയവയാണ് ഇവിടത്തെ പ്രധാന ആകർഷണ കേന്ദ്രങ്ങൾ. ശില്പ ചാരുതയാർന്ന ഒരു ആച്ഛാദിത പഥമാണ് (Arcade) ബട്ടർവാക്.

വിസ്തൃതവും ഭൂരിഭാഗവും കരയാൽ ചുറ്റപ്പെട്ടതുമായ ഡാർട്മത് തുറമുഖം ഒരു വിനോദ നൗകാ കേന്ദ്രം കൂടിയാണ്. ദ് റോയൽ നേവൽ കോളജ് ഇവിടെ സ്ഥിതിചെയ്യുന്നു.

## പല യാത്രകൾ

മൂന്നാം കുരിശു യുദ്ധത്തിൽ (1190) റിച്ചാർഡ് കൂവർ ദ് ലിയോൺ ഡാർട്മൗത്തിൽ നിന്നുമാണ് യാത്ര തിരിച്ചത്. 1579 - ൽ ന്യൂഫൗണ്ട്ലൻഡിൽ ഒരു കോളനി സ്ഥാപിക്കുക എന്ന ലക്ഷ്യത്തോടെ സർ. ഹംഫ്രി ഗിൽബർട്ട് (Sir. Humphery Gilbert) യാത്ര ആരംഭിച്ചതും, രണ്ടാം ലോകയുദ്ധകാലത്ത് (1914) നോർമൻഡി ആക്രമിക്കുന്നതിനായി അമേരിക്കൻ സേന യാത്ര തുടങ്ങിയതും ഡാർട്മൗത്തിൽ നിന്നായിരുന്നു.

## ചിത്രശാല

File:Butterwalk hdr.jpg|ബട്ടർവാക്
File:St Saviour, Dartmouth, Devon - Door - geograph.org.uk - 1727469.jpg|സെന്റ് സേവ്യർ ദേവാലയത്തിന്റെ കതവ്
File:Smithstreet.jpg|സ്മിത്ത് സ്ട്രിറ്റ്
File:Dartmouth station building.jpg|ഡാർട്മൗത് സ്റ്റേഷൻ കെട്ടിടം
File:Dartmouth.boats.750pix.jpg|തുറമുഖം
File:Devon UK location map.svg|ലൊക്കേഷൻ മാപ്പ്


## പുറത്തേക്കുള്ള കണ്ണികൾ
*http://www.discoverdartmouth.com/
*http://www.devon-online.com/towns/dartmouth/ 
*https://www.google.co.in/search?q=Dartmouth,+Devon&hl=en&client=firefox-beta&hs=p6o&rls=org.mozilla:en-US:official&prmd=imvns&tbm=isch&tbo=u&source=univ&sa=X&ei=Y1OBT7iXGofUrQec7s3xBQ&ved=0CFQQsAQ&biw=1024&bih=629 Images for Dartmouth, Devon
 
## വീഡിയോ
*http://www.youtube.com/watch?v=DH77_UMzFxw

വർഗ്ഗം:ഇംഗ്ലണ്ടിലെ സ്ഥലങ്ങൾ
പെസഹാ (യഹൂദമതം)

യഹൂദമതത്തിലെ ഒരു പ്രധാന പെരുന്നാളാണ് **പെസഹാ** (ഇംഗ്ലീഷ്: Passover). മിസ്രയീമിലെ അടിമത്തത്തിൽ നിന്നു പുരാതന ഇസ്രയേൽ ജനത മോചിതരായ പുറപ്പാടുപുസ്തക കഥയെ അനുസ്മരിക്കുന്ന പെരുന്നാളാണിത്. ഹീബ്രു കലണ്ടറിലെ നീസാൻ മാസം 15-ആം തീയതി മുതൽ ഒരാഴ്ചക്കാലം പെസഹാ ആഘോഷിക്കപ്പെടുന്നു. 

പുറപ്പാടുപുസ്തകത്തിലെ വിവരണപ്രകാരം ഇസ്രയേല്യരെ  ദുരിതപൂർണ്ണമായ അടിമത്തത്തിൽ നിന്ന് മോചിപ്പിക്കുന്നതിനായി ദൈവം പല ബാധകളെ ഒന്നൊന്നായി മിസ്രയീം ദേശത്തേക്ക് അയച്ചു. എന്നാൽ ഭരണാധികാരിയായ ഫറവോ മനസ്സുമാറി ഇസ്രയേല്യരെ മോചിപ്പിക്കുവാൻ തയ്യാറായില്ല. അതിനാൽ പത്താമത്തേതും ഏറ്റവും ഭയാനകവുമായ ശിക്ഷയായി സംഹാരദൂതനെ അയച്ച് മിസ്രയീമ്യരുടെ ആദ്യജാതന്മാരെ നിഗ്രഹിക്കുവാൻ യഹോവ തീരുമാനിച്ചു. എന്നാൽ ഇസ്രയേല്യരുടെ ഭവനങ്ങളെ ശിക്ഷയിൽ നിന്ന് ഒഴിവാക്കുവാനായി കുഞ്ഞാടിന്റെ രക്തമെടുത്ത് വാതിൽപ്പടിയിൽ അടയാളമായി തളിക്കപ്പെടണമെന്നും നിർദ്ദേശിക്കപ്പെട്ടു. അപ്രകാരം സംഹാരദൂതൻ ഇസ്രയേല്യരുടെ വീടുകളെ കടന്നു പോവുകയും മിസ്രയീമ്യരുടെ കടിഞ്ഞൂലുകളെ നിഗ്രഹിക്കുകയും ചെയ്തു. ഈ 'കടന്നു പോക്കിൽ' നിന്നാണ് കടന്നു പോക്ക് (pass over) എന്നർത്ഥമുള്ള *പെസഹാ* എന്ന പേരു ഈ പെരുന്നാളിനു ലഭിച്ചെതെന്ന് ഒരു അഭിപ്രായമുണ്ട്. ഭയാകുലനായ ഫറവോ ഇസ്രയേല്യരെ പോകുവാൻ അനുവദിക്കുകയും ഇസ്രായേൽ ജനത ഈജിപ്തിൽ നിന്നു രക്ഷപ്പെടുകയും ചെയ്തു. തിടുക്കത്തിൽ തങ്ങളുടെ ഭവനങ്ങൾ വിടേണ്ടി വന്നതിനാൽ മാവു പുളിച്ച് അപ്പമാക്കിയെടുക്കുവാൻ അവർക്ക് സാധിച്ചില്ല. ഇതിന്റെ സ്മരണക്കായി പെസഹക്കാലത്ത് അവർ പുളിപ്പുള്ള അപ്പം ഭക്ഷിക്കാറില്ല. അതിനാൽ പെസഹാ *പുളിപ്പില്ലാത്ത അപ്പത്തിന്റെ പെരുന്നാൾ* (The Festival of the Unleavened Bread) എന്ന പേരിലും അറിയപ്പെടുന്നു. *മട്സാ* എന്ന പുളിപ്പില്ലാത്ത അപ്പം പെസഹയുടെ ഒരു പ്രതീകം തന്നെയാണ്.

ഒരു കാലത്ത് മറ്റ് തീർത്ഥാടകപെരുന്നാളുകളായ സുക്കോത്ത്, ഷാവൂത്ത് എന്നിവയെപ്പോലെ പെസഹയ്ക്കും യഹൂദർ യെറുശലേം ദേവാലയത്തിലേക്ക് തീർത്ഥാടനം നടത്തിയിരുന്നു. എന്നാൽ ശമരിയർ ഗെരിസീം പർവ്വതത്തിലേക്കായിരുന്നു തീർത്ഥാടനം നടത്തിയിരുന്നത്.

ക്രിസ്തീയ വിശേഷദിനമായ പെസഹാ വ്യാഴത്തിന്റെ (Maundy Thursday) ഉത്ഭവം യഹൂദ പെസഹയിൽ(Passover) നിന്നാണ്. പെസഹയുടെ രാത്രിയിലാണ് യേശു തന്റെ ശിഷ്യരുമൊത്ത് അവസാന അത്താഴം കഴിച്ചതെന്നു സുവിശേഷങ്ങളിൽ രേഖപ്പെടുത്തിയിരിക്കുന്നു.

## അവലംബം

വർഗ്ഗം:യഹൂദമതത്തിലെ വിശേഷദിനങ്ങൾ
ഷാവൂത്ത്

യഹൂദമതത്തിലെ ഒരു  പ്രമുഖ വിശേഷദിനമാണ് **ഷാവൂത്ത്** (Shavuot). ഹീബ്രൂ കലണ്ടറിലെ സിവാൻ മാസത്തിലെ ആറാം ദിവസം ഇത് ആഘോഷിക്കപ്പെടുന്നു. സീനായി മലയിൽ വെച്ച് യഹോവ ഇസ്രായേൽ ജനത്തിന് ന്യായപ്രമാണ ഗ്രന്ഥമായ തോറ നൽകിയതിനെ ഈ ദിനത്തിൽ അനുസ്മരിക്കുന്നു.  

ഷാവൂത്തിന്റെ തീയതി പെസഹയുമായി നേരിട്ട് ബന്ധപ്പെട്ടിരിക്കുന്നു. ഒമേറിന്റെ(കറ്റകളുടെ) എണ്ണമെടുക്കൽ അവസാനിക്കുന്ന ദിനമാണിത്. പെസഹയുടെ രണ്ടാം ദിവസം മുതൽ ആരംഭിക്കുന്ന കറ്റകളുടെ എണ്ണമെടുക്കൽ അവസാനിക്കുന്ന ദിനം ഷാവൂത്ത് പെരുന്നാളായി ആചരിക്കണമെന്ന് തോറ അനുശാസിക്കുന്നു. തോറ ലഭിക്കുന്നതിനായി 49 ദിവസം (7 ആഴ്ചവട്ടം)കാത്തിരുന്നതിനെ പുനരാവിഷ്കരിക്കുന്നതിനാണ് ഈ കറ്റയെണ്ണൽ നടത്തുന്നത്. *ഷാവൂത്ത്* എന്ന വാക്കിന്റെ അർത്ഥം *ആഴ്ചകൾ* എന്നാണ്.  പെസഹായ്ക്കു അൻപതാം ദിവസം (49 ദിവസങ്ങൾക്ക് ശേഷം) ആഘോഷിച്ചിരുന്നതിനാൽ 'അൻപതാം ദിനം' എന്നർത്ഥമുള്ള *പെന്തിക്കൊസ്തി* എന്ന പേരിലും ഷാവൂത്ത് അറിയപ്പെട്ടിരുന്നു.

പെസഹായെ വീണ്ടെടുപ്പിന്റെയും വിമോചനത്തിന്റെയും അനുസ്മരണമെന്ന നിലയിൽ ആചരിക്കുന്ന യഹൂദർ  ഷാവൂത്തിനെ ഒരു ദേശമായുള്ള ദൈവസമർപ്പണത്തിന്റെ അനുസ്മരണമായി കരുതുന്നു. യഹൂദരുടെ മൂന്ന് തീർത്ഥാടകപ്പെരുന്നാളുകളിൽ ഒന്നാണ് ഷാവൂത്തെങ്കിലും മറ്റ് രണ്ടു പെരുന്നാളുകളുടെ അത്ര വലിയ ആഘോഷങ്ങൾ ഇതിനില്ല. തീവ്രമതനിയമങ്ങൾ പാലിക്കാത്ത ജൂത സമൂഹങ്ങൾ ഷാവൂത്തിന് വലിയ പ്രാധാന്യം കൊടുത്ത് കാണുന്നില്ല. പൊതുവേ ഇസ്രായേലിൽ ഇത് ഒരു ദിനവും ബാഹ്യ ഇസ്രായേൽ ജൂതരുടെയിടെയിൽ രണ്ടുനാൾ നീണ്ടു നിൽക്കുന്ന ആഘോഷവുമാണിത്.
## അവലംബം

വർഗ്ഗം:യഹൂദമതത്തിലെ വിശേഷദിനങ്ങൾ
പെന്തിക്കൊസ്തി

യേശുക്രിസ്തുവിന്റെ സ്വർഗ്ഗാരോഹണത്തിനു ശേഷം അപ്പോസ്തോലന്മാരിലും മറ്റ് ശിഷ്യരിലും  പരിശുദ്ധാത്മാവിന്റെ ആവാസമുണ്ടായ പുതിയനിയമ സംഭവത്തെ അനുസ്മരിക്കുന്ന ക്രിസ്ത്യൻ വിശേഷദിനമാണ് **പെന്തിക്കൊസ്തി** (Pentecost). *പെന്തെക്കൊസ്തെ* (Greek: Πεντηκοστή , Pentēkostē) എന്ന ഗ്രീക്കു പദത്തിന്റെ അർത്ഥം *അൻപതാം ദിനം* എന്നാണ്.  ഈസ്റ്റർ ഞായറാഴ്ചക്കു ശേഷം അൻപതാം ദിവസം പെന്തിക്കൊസ്തി ആഘോഷിക്കപ്പെടുന്നു.

## പഴയനിയമ പശ്ചാത്തലം
യഹൂദരുടെ വിളവെടുപ്പ് ഉത്സവമായ ഷാവൂത്ത്‌ പെരുന്നാൾ ഗ്രീക്കിൽ പെന്തിക്കൊസ്തി എന്ന പേരിൽ അറിയപ്പെട്ടിരുന്നു. പെസഹായ്ക്കു അൻപതാം ദിവസം (49 ദിവസങ്ങൾ അഥവാ ഏഴ് ആഴ്ചകൾക്ക് ശേഷം) ആഘോഷിച്ചിരുന്നതിനാലാണ് *അൻപതാം ദിനം* എന്നർത്ഥമുള്ള പെന്തിക്കൊസ്തി എന്ന പേരു കൂടി ഷാവൂത്തിന് സിദ്ധിച്ചത്. സീനായി മലയിൽ വെച്ച് ദൈവം ന്യായപ്രമാണം നൽകിയതിന്റെ വാർഷിക അനുസ്മരണമായി യെഹൂദർ ഈ പെരുന്നാൾ ആചരിച്ചു വരുന്നു.

## ക്രിസ്തുമതത്തിൽ
ക്രിസ്തുമതത്തിൽ പെന്തിക്കൊസ്തിയുടെ പ്രാധാന്യം പുതിയ നിയമത്തിലെ അപ്പൊസ്തലന്മാരുടെ പ്രവൃത്തികളിലെ രണ്ടാം അദ്ധ്യായത്തിലെ വിവരണങ്ങളുമായി ബന്ധപ്പെട്ടിരിക്കുന്നു. ഒരു പെന്തക്കൊസ്തി(ഷാവൂത്ത്) നാളിൽ ഒരു മുറിയിൽ പ്രാർത്ഥിച്ചു കൊണ്ടിരുന്നതായ ക്രിസ്തുശിഷ്യരുടെ മേൽ പരിശുദ്ധാത്മാവ് ആവസിച്ചതായി ഇവിടെ പരാമർശിക്കപ്പെട്ടിരിക്കുന്നു:

ഗലീലക്കാരായ ക്രിസ്തുശിഷ്യർ വിവിധ ഭാഷകളിൽ സംസാരിക്കുന്നതു കേട്ട് സ്തബ്ദരായ ജനങ്ങളോട് ഇതു യോവേലിന്റെ പ്രവചന പൂർത്തീകരണമാണെന്നു പത്രോസ് വിശദീകരിക്കുന്നതും തുടർന്ന് മൂവായിരത്തോളം പേർ സ്നാനം എറ്റു ശിഷ്യസമൂഹത്തോടു ചേർന്നതായും നടപടി പുസ്തകത്തിൽ വിവരിക്കപ്പെടുന്നു.

## അവലംബം

വർഗ്ഗം:ക്രിസ്ത്യൻ വിശേഷദിനങ്ങൾ
മുഹമ്മദ് ബിൻ തുഗ്ലക്ക്

പതിനാലാം നൂറ്റാണ്ടിൽ ഇന്ത്യ ഭരിച്ചിരുന്ന ഒരു ഭരണാധികാരിയായിരുന്നു **സുൽത്താൻ അബ്ദുൽ മുജാഹിദ് മുഹമ്മദ്‌ ഇബ്നു തുഗ്ലക്** (1300 - 1351 മാർച്ച് 20)

തുഗ്ലക്ക് രാജവംശത്തിലെ ഗിയാസ്-ഉദ്-ദീൻ തുഗ്ലക്കിന്റെ മൂത്ത മകനായിരുന്നു ഇദ്ദേഹം.1325-ൽ മാർച്ചു മാസത്തിൽ പിതാവിന്റെ മരണശേഷം ഇദ്ദേഹം സുൽത്താനായി.  സുൽത്താനായതോടെ ജൌനഹ് എന്ന പേർ ഉപേക്ഷിച്ച് മുഹമ്മദ് എന്ന പേർ സ്വികരിച്ചു. ഈ പേര് കൂടാതെ അബുൽ മുജാഹിദ് എന്ന അപരനാമവും ഇദേഹത്തിണ്ടായിരുന്നു. **രാജകുമാരൻ ഫക്ർ മാലിക്**, **ജൗന ഖാൻ**, **ഉലൂഘ് ഖാൻ** എന്നീ പേരുകളിലും ഇദ്ദേഹം അറിയപ്പെട്ടിരുന്നു. ജനനം മുൾട്ടാനിലെ കൊടല ടോളി ഖാൻ . പിതാവിന്റെ മരണ ശേഷം ഡൽഹിയുടെ രാജാവായി . ഗണിത ശാസ്ത്രം , തത്ത്വശാസ്ത്രം , വാനശാസ്ത്രം , ഭാഷാ പാണ്ഡിത്യം, ചിത്രകല , ശ്രുശ്രൂഷ എന്നിവയിൽ അഗാധ പാണ്ഡിത്യം ഉണ്ടായിരുന്നു.ചരിത്രകാരന്മാർ 'ബുദ്ധിമാനായ മണ്ടൻ'എന്നു വിശേഷിപ്പിക്കുന്ന ഇദ്ദേഹത്തിന്റെ ഭരണപരിഷ്കാരങ്ങളും പ്രതീക്ഷിച്ചതിനു വിപരീതഫലമാണു് ഉണ്ടാക്കിയത്.അധികാരികൾ ദീർഘവീക്ഷണമില്ലാതെ നടപ്പാക്കുന്ന ബുദ്ധിശൂന്യമായ ഭരണപരിഷ്കാരങ്ങളെ വിശേഷിപ്പിക്കാൻ 'തുഗ്ലക്ക്'എന്ന ശൈലിപ്രയോഗം തന്നെ ഉണ്ടായത് ഇദ്ദേഹത്തിന്റെ അപ്രായോഗികങ്ങളായ ഭരണപരിഷ്കാരങ്ങളെ അനുസ്മരിച്ചാണു്. അദ്ദേഹം വിജയകരമായി നടപ്പിലാക്കിയ പല പരിഷ്കാരങ്ങളും ചില ചരിത്ര കാരന്മാരുടെ പിഴവുമൂലം തെറ്റിദ്ധരിക്കപ്പെടുകയായിരുന്നു എന്നും ആക്ഷേപമുണ്ട്.ലഭ്യമായ ചരിത്ര രേഖകളിൽ തുഗ്ലക്കിന്റെ സ്വകാര്യ ജീവിതത്തിലും ഭരണ മേഖലകളിലും പരസ്പര വിരുദ്ധമായ ഒരുപാട് നിഗമനങ്ങൾ നമുക്ക് കണ്ടെത്താൻ സാധിക്കും.തുഗ്ലക്കിന്റെ സമകാലീന ചരിത്രകാരന്മാരിൽ ഷിയാവുദീൻ ബാറാണി,ഇബിനു ബത്തൂത്ത,അഹമ്മദ് ഇസാമി,ബദറുദ്ധീൻ ചാച്ച,ഐനുൽ മുൽക് മുൾട്ടാണി,ഷഹാബുദീൻ അബ്ദുൾ അബ്ബാസ് അഹമ്മദ്,ശാംഷീസിരാജ് അഫീഫ്,ഫിറോഷ്‌ഷാ തുഗ്ലക്ക് തുടങ്ങിയവർ പ്രധാനികളാണ്.സുൽത്താൻ മുഹമ്മദ് തുഗ്ലക്കിന്റെ 'തുഗ്ലക്ക് നാമ'എന്ന ആത്മകഥയുടെ ചില താളുകൾ കണ്ടെടുത്തിട്ടുണ്ട്.

ഡിപാൾപൂർ രാജാവിന്റെ പുത്രിയായിരുന്നു ഇദ്ദേഹത്തിന്റെ ഭാര്യ.
ഇദ്ദേഹത്തിന്റെ മരണശേഷം മരുമകൻ ഫിറൂസ് ഷാ തുഗ്ലക് ഭരണമേറ്റെടുത്തു.

## ചില ഭരണ പരിഷ്‌കാരങ്ങൾ

*തുഗ്ലക്ക് സാമ്രാജ്യത്തിന്റെ തലസ്ഥാനം ഡൽഹിയിൽ നിന്നും ദൗലത്താബാദിലേക്  മാറ്റി.രാജ്യത്തെ മാംഗോളാക്രമണത്തിൽ നിന്നും രക്ഷിക്കലായിരുന്നു മാറ്റത്തിനുള്ള പ്രധാന കാരണം.
*പ്രഭുക്കന്മാരത്രയും ഭാഗഭാക്കുകളാകുവാൻവേണ്ടി ശ്രമിച്ചിരുന്ന ഡോബു(ഗംഗയുടെയും സിന്ധുവിന്റെയും ഇടക്കുള്ള സമതലപ്രദേശം) എന്ന സ്ഥലത്തെ **കാർഷിക നികുതി **വിളവിന്റെ പകുതിയായി നിജപ്പെടുത്തുകയും,ക്ഷാമകാലത്ത് രാജ്യത്ത് ഭക്ഷണം സൗജന്യമായി വിതരണം ചെയ്യുകയും ചെയ്തു.
*ചെമ്പു നാണയങ്ങൾ നിലവിൽ കൊണ്ടുവന്നു.200ഗ്രാം തൂക്കമുള്ള ദിനാർ(2.5ക)എന്ന സ്വർണ നാണയവും,140ഗ്രാം തൂക്കമുള്ള വെള്ളിത്തുട്ടും അദ്ദേഹത്തിന്റെ ആദ്യ സംരംഭങ്ങളായിരുന്നു.അതുകഴിഞ്ഞു ഒരു പരീക്ഷണമെന്ന നിലക്കാണ് 1329-30 കാലത്തു സുൽത്താൻ ചെമ്പു നാണയങ്ങൾ പ്രചരിപ്പിച്ചത്.ചെമ്പു നാണയങ്ങൾക്ക് സ്വർണത്തിന്റെയും വെള്ളിയുടെയും നാണ്യവില നിശ്ചയിച്ചു പ്രചരിപ്പിക്കുകയാണുണ്ടായത്.

## അവലംബം

വർഗ്ഗം:1300-ൽ ജനിച്ചവർ
വർഗ്ഗം: 1351-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മാർച്ച് 20-ന് മരിച്ചവർ

വർഗ്ഗം:തുഗ്ലക് സാമ്രാജ്യം
കാനം രാജേന്ദ്രൻ

2015 മുതൽ 2023 വരെ
സി.പി.ഐയുടെ കേരള സംസ്ഥാന സെക്രട്ടറിയായിരുന്നു **കാനം രാജേന്ദ്രൻ** (ജനനം : 10 നവംബർ 1950 - മരണം : ഡിസംബർ 8 2023) സി.പി.ഐ നേതാവും എ ഐ ടി യു സിയുടെ മുൻ സംസ്ഥാന സെക്രട്ടറിയുമായിരുന്നു. ഏഴും എട്ടും കേരള നിയമ സഭകളിലെ അംഗമായിരുന്നു. 2023 ഡിസംബർ 8 ന് പ്രമേഹരോഗ സങ്കീർണ്ണതകൾ മൂലം 73-ാം വയസ്സിൽ അന്തരിച്ചു.എറണാകുളത്തെ അമൃത ആശുപത്രിയിൽ വച്ചാണ് അന്ത്യം സംഭവിച്ചത്. ഹൃദയസ്തംഭനമാണ് മരണകാരണം.

## ജീവിതരേഖ
കോട്ടയം ജില്ലയിലെ വാഴൂർ താലൂക്കിലെ കാനം എന്ന ഗ്രാമത്തിൽ വി.കെ. പരമേശ്വരൻ നായരുടെയും ചെല്ലമ്മയുടേയും മകനായി 1950 നവംബർ 10-ന് ജനിച്ചു.
പ്രാഥമിക വിദ്യാഭ്യാസത്തിന് ശേഷം കോട്ടയം സി.എം.എസ് കോളേജ്,ബസേലിയൂസ് കോളേജ് എന്നിവിടങ്ങളിൽ നിന്ന് ബിരുദം നേടി. എഴുപതുകളിൽ വിദ്യാർത്ഥി രാഷ്ട്രീയത്തിലൂടെ കാനം രാഷ്ട്രീയരംഗത്ത് പ്രവേശിക്കുന്നത്. 1982,1987 എന്നീ വർഷങ്ങളിൽ  വാഴൂർ നിന്ന് നിയമസഭാംഗമായി തെരഞ്ഞെടുക്കപ്പെട്ടു.

## സ്ഥാനമാനങ്ങൾ

* 2015 മാർച്ച് 2ന് സി.പി.ഐ. സംസ്ഥാന സെക്രട്ടറിയായി.
* 2012 ൽ സിപിഐ ദേശീയ എക്‌സിക്യുട്ടീവ് അംഗവുമായി.
* 2006-ൽ എ.ഐ.ടി.യു.സി.യുടെ സംസ്ഥാന ജനറൽ സെക്രട്ടറി.
* 2006, 1996, 1991 എന്നീ വർഷങ്ങളിൽ വാഴൂരിൽ നിന്ന് മത്സരിച്ചെങ്കിലും പരാജയപ്പെട്ടു
* 1982-1987 : സി.പി.ഐ കോട്ടയം ജില്ലാ സെക്രട്ടറി
* 1978 : എ.ഐ.വൈ.എഫ്  ദേശീയ പ്രസിഡന്റ്
* 1978-ൽ സി.പി.ഐ.യുടെ സംസ്ഥാന സെക്രട്ടേറിയറ്റിലേക്ക് തിരഞ്ഞെടുക്കപ്പെട്ടു.
* 1973 : എ.ഐ.വൈ.എഫ്. സംസ്ഥാന സെക്രട്ടറി
* 1970 : സി.പി.ഐ സംസ്ഥാന കൗൺസിൽ അംഗം
* 1969 : എ.ഐ.എസ്.എഫ് സംസ്ഥാന സെക്രട്ടറി
* ചലച്ചിത്ര പ്രവർത്തകരുടെ സംഘടനയായ മാക്റ്റയുടെ സംസ്ഥാന പ്രസിഡന്റായിരുന്നു

## തിരഞ്ഞെടുപ്പുകൾ

## അവലംബം


വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:സി പി ഐ കേരള സംസ്ഥാന സെക്രട്ടറിമാർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:നവംബർ 10-ന് ജനിച്ചവർ
വർഗ്ഗം:2023-ൽ മരിച്ചവർ
വർഗ്ഗം:ഡിസംബർ 8-ന് മരിച്ചവർ
വർഗ്ഗം:2023-ൽ മരിച്ചവർ
ഡാർട്മൗത്, കാനഡ

കാനഡയിലെ ദക്ഷിണ നോവസ്കോഷയിലുള്ള ഒരു നഗരമാണ് **ഡാർട്മൗത്**. ഹാലിഫാക്സ് തുറമുഖത്തിന്റെ കിഴക്കു ഭാഗത്തുള്ള ഈ നഗരം ഹാലിഫാക്സ് നഗരത്തിനഭിമുഖമായി സ്ഥിതി ചെയ്യുന്നു. ജനസംഖ്യ : 65629 (1996) 1.6. കിലോമീറ്റർ നീളമുള്ള ഒരു തൂക്കുപാലം ഡാർട്മൗതിനെ ഹാലിഫാക്സ് നഗരവുമായി ബന്ധിപ്പിക്കുന്നു. മുമ്പ് ഒരു പ്രധാന ജനവാസ കേന്ദ്രമായിരുന്ന ഡാർട്മൗത്, രണ്ടാം ലോകയുദ്ധത്തോടെയാണ് കാര്യമായ വ്യാവസായിക പുരോഗതി നേടാനാരംഭിച്ചത്. എണ്ണ ശുദ്ധീകരണം, വീഞ്ഞുല്പാദനം, കപ്പൽ നിർമ്മാണം, കപ്പലുകളുടെ കേടുപാടുകൾ തീർക്കൽ തുടങ്ങിയവയാണ് ഇവിടത്തെ മുഖ്യ വ്യവസായങ്ങൾ. സമുദ്രശാസ്ത്ര പഠന കേന്ദ്രവും ഡാർട്മതിലുണ്ട്. 1968 മുതൽ ഇവിടെ വിപുലമായ നവീകരണവും വികസനവും ആരംഭിച്ചു. നഗരത്തിനടുത്ത് ഒരു നാവിക വിമാനത്താവളവും ഒരു വാണിജ്യ വിമാനത്താവളവും പ്രവർത്തിക്കുന്നുണ്ട്.

*1750 - ൽ ആണ് ഡാർട്മത് സ്ഥാപിച്ചത്. 
*1873-ൽ ഇതൊരു പട്ടണമായി പുനഃസംഘടിപ്പിച്ചു. 
*1961-ൽ നഗര പദവി ലഭിച്ചു. 
*1996 ഏപ്രിലിൽ പുതിയ റീജണൽ ഹാലിഫാക്സ് മുനിസിപ്പാലിറ്റിയിൽ ഹാലിഫാക്സ്, ഡാർട്മൗത് നഗരങ്ങളെ ഉൾപ്പെടുത്തി. *ജനസംഖ്യ : 67, 798 (1991) 

## ചിത്രശാല

File:Dartmouth III Ferry.JPG
File:Canada Nova Scotia location map 2.svg
File:MacDoanld Bridge Dartmout 2.jpg
File:Alderney_Landing_Dartmouth.jpg
File:HFX Waterfront.jpg
File:Dartmouth Boardwalk Scene 2.jpg

## പുറത്തേക്കുള്ള കണ്ണികൾ
*http://www.dartmouthnovascotia.ca/ 
*http://www.sandyhines.com/dart.htm 
*https://www.google.co.in/search?q=Dartmouth,+Nova+Scotia&hl=en&client=firefox-beta&hs=4GG&rls=org.mozilla:en-US:official&prmd=imvns&tbm=isch&tbo=u&source=univ&sa=X&ei=87SBT8OGMIysrAeRzNzbBQ&ved=0CIEBELAE&biw=1024&bih=629 Images for Dartmouth, Nova Scotia
*http://www.theweathernetwork.com/weather/cans0036

വർഗ്ഗം:കാനഡയിലെ നഗരങ്ങൾ
ഡാർട്മൗത്, മസാച്ചുസെറ്റ്സ്

യു. എസ്സിലെ തെക്കു കിഴക്കൻ മസാച്ചുസെറ്റ്സിലുള്ള  നഗരമാണ് **ഡാർട്മൗത്, മസാച്ചുസെറ്റ്സ്**. ബ്രിസ്റ്റോൾ കൗണ്ടിയിൽ ഉൾപ്പെടുന്ന ഈ നഗരം ന്യൂബെഡ്ഫോർഡിന് 10 കിലോ മീറ്റർ തെക്കു പടിഞ്ഞാറ് അത് ലാന്തിക് സമുദ്രത്തിലെ ബസാർഡ്സ് ഉൾക്കടൽ (Buzzards Bay) തീരത്ത് സ്ഥിതി ചെയ്യുന്നു.

മുഖ്യമായും കാർഷികവൃത്തിയെ ആശ്രയിക്കുന്ന ഡാർട്മൗത് നഗരം ഒരു പ്രധാന വേനൽക്കാല സങ്കേതവും കൂടിയാണ്. മുമ്പ് ഇതൊരു കപ്പൽ നിർമ്മാണ കേന്ദ്രമായിരുന്നു. 1650 - ൽ സ്ഥാപിക്കപ്പെട്ട ഡാർട്മൗത് നഗരം 1664-ൽ പുനഃസംഘടിപ്പിച്ചു. ഇംഗ്ലണ്ടിലെ ഡാർട്മത് പ്രദേശത്തിന്റെ പേരാണ് നഗരനാമത്തിന്റെ അടിസ്ഥാനം. ജനസംഖ്യ: 27,244.

## ചിത്രശാല

File:Round hill telescope.jpg
File:Padanaram Bridge.JPG
File:1899 SouthDartmouth public library Massachusetts.png
File:UMass Dartmouth campus.JPG


## പുറത്തേക്കുള്ള കണ്ണികൾ
*http://www.town.dartmouth.ma.us/Pages/DartmouthMA_Assessor/index 
*http://www.city-data.com/city/Dartmouth-Massachusetts.html
*http://dartmouthma.com/

വർഗ്ഗം:അമേരിക്കയിലെ വൻ‌നഗരങ്ങൾ
പാർവ്വതി സോമൻ

കേരളത്തിലെ ഒരു പ്രായം കുറഞ്ഞ ഗായികയാണ് **പാർവ്വതി സോമശേഖരൻ നായർ** .

## ജീവിതരേഖ
1997  ഏപ്രിൽ 22-ന് സോമശേഖരൻ നായരുടേയും അനിത സോമന്റേയും മകളായി കേരളത്തിലെ എറണാകുളം ജില്ലയിലെ ഇടപ്പള്ളിയിൽ ജനിച്ചു. സ്കൂൾ യുവജനോത്സവങ്ങളിൽ നിരവധി പുരസ്കാരങ്ങൾ നേടിയിട്ടുണ്ട്. ഏഷ്യാനെറ്റ് ചാനൽ സംപ്രേഷണം ചെയ്ത മഞ്ച് സ്റ്റാർ സിങ്ങർ ജൂനിയർ എന്ന റിയാലിറ്റി പ്രോഗ്രാമിലൂടെ പ്രശസ്തയായി. പളുങ്ക്, കേരള കഫേ, ഒരുവൻ, എന്നീ മലയാള ചലച്ചിത്രങ്ങളിലും പുറത്തിറങ്ങാനിരിക്കുന്ന ട്രാക്ക്, റൊമാന്റിക്ക് ഫാമിലി എന്നീ ചലച്ചിത്രങ്ങളിലും ഗാനങ്ങൾ ആലപിച്ചിട്ടുണ്ട് . 

## അവംബം

വർഗ്ഗം:ഇന്ത്യൻ ഗായകർ
മോയിൻ ബാപ്പു

കേരളത്തിലെ ഒരു സാമൂഹിക പ്രവർത്തകനാണ് **മോയിൻ ബാപ്പു**.മാവൂർ ഗ്വാളിയോർ റയോൺസിനെതിരെ നടന്ന സമരത്തിലെ പ്രധാനിയായിരുന്നു ഇദ്ദേഹം.

## '''കുടുംബം'''
ചാലിയാറിനപ്പുറം, മലപ്പുറം ജില്ലയിലെ എടവണ്ണപ്പാറയിലെ കൊയ്പ്പത്തൊടി തറവാട്ടിലാണ് ബാപ്പുക്ക എന്ന മോയിൻ ബാപ്പു ജനിച്ചത്.
വാഴക്കാടും മുക്കത്തുമായി സ്‌കൂൾ വിദ്യാഭ്യാസം.കൊല്ലം ജില്ലയിലെ ഓച്ചിറയിൽ ആറു വർഷത്തെ മത പഠനം.എട്ടു മക്കൾ. നാലാണും നാലുപെണ്ണും. ഭാര്യ സുഹ്‌റാബി. 

മക്കൾ: ഹാജറ,സക്കീന,നഫീസ,മുഹമ്മദ് റാഫി, ഔസ്, ഹവ്വാത്, അബ്ദുറഹിം, റാഷിദ.

മരുമക്കൾ: കുട്ടി ഹസ്സൻ, ഹംസ, മായിൻ, സഫീന, ഇർതാഹ് മറിയം, സാജിദ, ഇഖ്ബാൽ

പേരകുട്ടികൾ: ജെംഷി, ജിഷ, നബീൽ, ഷഹനാസ്, അഷിഫ്, മിനാസ്,അസദ്, തസ്‌നീം, നിതാഷ , ആമിന റിഫ,മുഹമ്മദ് റിഹാൻ,മുഹമ്മദ് റസാൻ, മുഹമ്മദ് ഉസൈർ,മുഹമ്മദ് ഉമൈർ, ബർസ ഫാത്തിമ, ബിലാൽ,തസ്‌കീൻ, തനസിൽ

## '''പൊതുപ്രവർത്തനം'''

എസ്.ടി.യു വിലൂടെ മാവൂരിലെ പൊതുരംഗത്തേക്ക് കടന്നുവന്ന മോയിൻ ബാപ്പു മാവൂർ ഗ്വാളിയോർ റയോൺസ്കമ്പനിക്കെതിരെ നടന്ന സമരത്തിലൂടെയാണ് പൊതുരംഗത്ത് സജീവമാകുന്നത്.1950 കളുടെ ഒടുവിൽ കമ്പനിയുടെ കെട്ടിടനിർമ്മാണം നടക്കുമ്പോൾ കരാറുകാർക്കൊപ്പം നിർമ്മാണ പ്രവർത്തനത്തിൽ പങ്കാളി. പിന്നെ കമ്പനിയിൽ തൊഴിലാളി. മുൻ നക്‌സൽ നേതാവ് എ. വാസുവിനൊപ്പം ചേർന്ന് 1983 ൽ 'ഗ്രോ' (ഗ്വാളിയോർ റയോൺസ് ഓർഗനൈസേഷൻ ഓഫ് വർക്കേഴ്‌സ്) എന്ന സ്വതന്ത്ര തൊഴിലാളി യൂണിയൻ കെട്ടിപ്പടുത്തു. പിന്നീട് 1985 ൽ വിവിധ തൊഴിലാളി യൂണിയനുകൾ ഒന്നിച്ച് പണിമുടക്കിയപ്പോൾ അതിനൊപ്പം 'ഗ്രോ'യും ചേർന്നു.സമരം മുന്നോട്ട് ഇഴഞ്ഞ് നീങ്ങുന്നതിനിടെ പതിമൂന്ന് തൊഴിലാളികൾ ആത്മഹത്യചെയ്തു. തുടർന്ന് സമരത്തിന്റെ നേതൃത്വം 'ഗ്രോ'യ്ക്ക് തനിച്ചായി. രണ്ടു തവണകളിലായി അമ്പത്തെട്ട്് ദിനം മോയിൻ ബാപ്പുവും വാസും നിരാഹാരം കിടന്നു. അതിനും വളരെ മുമ്പ് മറ്റൊരു പതിനഞ്ച് ദിവസവും തൊഴിലാളികൾക്കുവേണ്ടി ബാപ്പു നിരാഹാരം കിടന്നിട്ടുണ്ട്. ഒടുവിൽ മാവൂരിന്റെ വിജയം സമരക്കാർ നേടിയെടുത്തു.അടച്ചുപൂട്ടിയ ഗ്രാസിം കമ്പനി തുറന്ന് അധികം വൈകാതെ വീണ്ടുമൊരു സമരം മാവൂരിൽ ഉയർന്നു. 'കമ്പനി അടച്ചുപൂട്ടുക' എന്ന മുദ്രാവാക്യവുമായി സമരം കമ്പനിക്ക് പുറത്തായിരുന്നു നടന്നത്. ചാലിയാറിനും മനുഷ്യനും വേണ്ടി നടന്ന രണ്ടാം മാവൂർ സമരത്തിലും മായിൻ ബാപ്പു മുൻനിരയിൽ തന്നെ നിന്നു. തൊഴിലാളികൾക്ക് നഷ്ടപരിഹാരം നൽകി കമ്പനി അടച്ചുപൂട്ടണം എന്നായിരുന്നു ഗ്രോയുടെ നിലപാട്. ഒടുവിൽ മാവൂർ ബിർളയെ നാടുകടത്തി.

കമ്പനി പൂട്ടിയെങ്കിലും മായിൻ ബാപ്പു സാമൂഹ്യ പ്രവർത്തനങ്ങളിൽ പങ്കാളിയാണ്.അതിനിടയിൽ വാസുവേട്ടനൊപ്പം ചേർന്ന് പല പ്രശ്‌നങ്ങളിലും ഇടപെട്ടിരുന്നു. കോഴിക്കോട് മെഡിക്കൽ കോളജിലെ ഹോസ്റ്റൽ ജീവനക്കാരുടെ പ്രശ്‌നങ്ങൾ ഏറ്റെടുത്ത് സമരങ്ങൾ നടത്തി. ഹജ്ജ് യാത്രികരുടെ കൈയിൽ നിന്ന് ഇടനിലക്കാർ വൻതുക കൈപറ്റുന്നതിനെതിരെയുള്ള സമരത്തിലും സജീവമായിരുന്നു മായിൻ ബാപ്പു. അവസാനം പൈസ കുറേപേർക്ക് തിരിച്ചുകിട്ടി. കിനാലൂരിലെ ഭൂമി ഏറ്റെടുക്കൽ പ്രശ്‌നം, നക്‌സലൈറ്റ് രാജന്റെ ഭൗതിക ശരീരം എന്തുചെയ്തു എന്നന്വേഷിക്കണമെന്നാവശ്യപ്പെട്ട് തിരുവനന്തപുരത്തേക്ക് നടത്തിയ ജാഥ ഇതിലൊക്കെ പങ്കെടുത്തു. ജെ.ഡി.റ്റിലെ അഴിമതിക്കെതിരെയും ചില പ്രശ്‌നങ്ങളിൽ ഇടപെടുന്നു. ഇപ്പോൾ വഖഫിന്റെ സ്വത്തുവകകൾ ചിലർ മാത്രം ഉപയോഗിക്കുന്നതിനെതിരെ ഒരു കേസ് നടത്തുന്നുണ്ട്.ഇപ്പോൾ എൻ.സി.എച്ച്.ആർ.ഒയുടെ കോഴിക്കോട് ജില്ലാ പ്രസിഡന്റാണ്.

## അവലംബം


വർഗ്ഗം:കേരളത്തിലെ സാമൂഹിക പ്രവർത്തകർ
മൂന്ന് തീർത്ഥാടകപ്പെരുന്നാളുകൾ

യഹൂദമതത്തിലെ പ്രധാന പെരുന്നാളുകളായ പെസഹ, ഷാവൂത്ത്, സുക്കോത്ത് എന്നിവ **തീർത്ഥാടകപ്പെരുന്നാളുകൾ** (Pilgrimage Festivals) എന്ന പേരിൽ അറിയപ്പെടുന്നു. എവിടെ പാർക്കുന്ന യഹൂദനും ഈ പെരുന്നാളുകൾക്ക് യെറുശലേം ദേവാലയത്തിൽ സംബന്ധിക്കണമെന്നാണ് തോറ അനുശാസിക്കുന്നത്. അതിനാൽ പുരാതന ഇസ്രായേലിന്റെയും യഹൂദ്യയുടെയും വിവിധ ഭാഗങ്ങളിൽ വസിച്ചിരുന്ന യഹൂദർ ഈ പെരുന്നാളുകളോടനുബന്ധിച്ച് യെറുശലേമിലേക്ക് തീർത്ഥയാത്ര നടത്തിയിരുന്നു.

രണ്ടാം യെറുശലേം ദേവാലയത്തിന്റെ തകർച്ച മുതൽ മൂന്നാം ദേവാലയം നിർമ്മിക്കപ്പെടുന്നതു വരെ തീർത്ഥാടനം നിർബന്ധിതമല്ലായിരുന്നു. ദേശവ്യാപകമായ രീതിയിലുള്ള തീർത്ഥാടനങ്ങൾ നടന്നിരുന്നുമില്ല. സിനഗോഗുകളിലെ ആരാധനകളിൽ തോറാ ചുരുളുകളിൽ നിന്നും ഈ പെരുന്നാളുകളുമായി ബന്ധപ്പെട്ട വേദഭാഗങ്ങൾ ഉറക്കെ വായിക്കുന്ന പതിവുണ്ടായിരുന്നു. ആധുനിക ഇസ്രായേലിൽ യെറുശലേമിലും സമീപ പ്രദേശങ്ങളിലുമുള്ള ധാരാളം യഹൂദർ ഈ പെരുന്നാൾ ദിനങ്ങളിൽ വിലാപമതിലിനരികിൽ തങ്ങളുടെ പ്രാർത്ഥനകൾ അർപ്പിക്കുവാനും അതുവഴി പഴയകാല തീർത്ഥാടന ചടങ്ങുകൾ  ഒരു ചെറിയ അളവിലെങ്കിലും ആചരിക്കുവാനും ഉത്സാഹിക്കാറുണ്ട്.   

## എബ്രായ ബൈബിളിലെ പരാമർശങ്ങൾ
*പുറപ്പാട് പുസ്തകം:"സംവത്സരത്തിൽ *മൂന്നു പ്രാവശ്യം* എനിക്കു ഉത്സവം ആചരിക്കേണം. പുളിപ്പില്ലാത്ത അപ്പത്തിന്റെ ഉത്സവവും (പെസഹാ) ... ആദ്യഫലമെടുക്കുന്ന കൊയ്ത്തുപെരുന്നാളും (ഷാവൂത്ത്) ...ആണ്ടറുതിയിൽ വയലിൽനിന്ന് നിന്റെ വേലയുടെ ഫലം കൂട്ടിത്തീരുമ്പോൾ കായ്‌ക്കനിപ്പെരുന്നാളും (സുക്കോത്ത്) ആചരിക്കണം. സംവത്സരത്തിൽ *മൂന്നു പ്രാവശ്യം* നിന്റെ ആണുങ്ങൾ എല്ലാം കർത്താവായ യഹോവയുടെ മുമ്പാകെ വരേണം."
*ആവർത്തനപുസ്തകം:"ആബീബ് മാസം ആചരിച്ചു നിന്റെ ദൈവമായ യഹോവെക്കു പെസഹ കൊണ്ടാടേണം. ആബീബ് മാസത്തിലല്ലോ നിന്റെ ദൈവമായ യഹോവ രാത്രിയിൽ നിന്നെ മിസ്രയീമിൽ നിന്നു പുറപ്പെടുവിച്ചതു. ...പിന്നെ ഏഴു ആഴ്ചവട്ടം എണ്ണേണം. എന്നിട്ടു നിന്റെ ദൈവമായ യഹോവെക്കു വാരോത്സവം (ഷാവൂത്ത്) ആചരിച്ചു ..നിന്റെ സ്വമേധാദാനങ്ങൾ അർപ്പിക്കേണം. ...കളത്തിലെ ധാന്യവും ചക്കിലെ വീഞ്ഞും ശേഖരിച്ചു കഴിയുമ്പോൾ നീ ഏഴുദിവസം കൂടാരപ്പെരുന്നാൾ (സുക്കോത്ത്) ആചരിക്കേണം. ..യഹോവ തിരഞ്ഞെടുക്കുന്ന സ്ഥലത്തു നിന്റെ ആണുങ്ങളൊക്കെയും പുളിപ്പില്ലാത്ത അപ്പത്തിന്റെ പെരുന്നാളിലും വാരോത്സവത്തിലും കൂടാരപ്പെരുന്നാളിലും ഇങ്ങനെ സംവത്സരത്തിൽ മൂന്നു പ്രാവശ്യം അവന്റെ സന്നിധിയിൽ വരേണം"

## അനുബന്ധം

വർഗ്ഗം:യഹൂദമതത്തിലെ വിശേഷദിനങ്ങൾ
ജോയ്സി ബണ്ട

മലാവിയുടെ പ്രഥമ വനിത പ്രസിഡന്റാണ് ജോയ്സി ബണ്ട. മുൻപ് വൈസ് പ്രസിഡന്റായിരുന്ന അവർ, പ്രസിഡന്റ് ബിംഗുവാ മുത്താരിക അന്തരിച്ചതോടെയാണ് പ്രസിഡന്റായി അധികാരമേറ്റത്. ഡിപിപി അംഗമായ ബണ്ടയെ നേരത്തെ മുത്താരിക്ക പുറത്താക്കിയിരുന്നു. അധികാരം സംബന്ധിച്ച തർക്കമായിരുന്നു കാരണം.

## പുരസ്കാരങ്ങൾ
# മലാവി വുമൺ ഓഫ് ദ ഇയർ (1997,98)
# ഐക്യരാഷ്ട്ര സംഘടനയുടെ ഹംഗർ പ്രോജക്റ്റിനായുള്ള ആഫ്രിക്കൻ പ്രൈസ്

## അവലംബം


വർഗ്ഗം:ആഫ്രിക്കയിലെ രാഷ്ട്രീയപ്രവർത്തകർ
വർഗ്ഗം:ആഫ്രിക്കയിലെ വിദ്യാഭ്യാസപ്രവർത്തകർ
വർഗ്ഗം:1950-ൽ ജനിച്ചവർ
തോമസ് കിൻകാഡെ

*പ്രകാശത്തിന്റെ ചിത്രകാരൻ* എന്നു വിശേഷിക്കപ്പെട്ട ഒരു അമേരിക്കൻ ചിത്രകാരനായിരുന്നു  **തോമസ് കിൻകാഡെ** (January 19, 1958&nbsp;– April 6, 2012) .  ലോകമാകെ ആരാധകരുണ്ടായിരുന്ന കിൻകാഡെയ്ക്ക് 54 വയസ്സായിരുന്നു. പ്രകൃതിദൃശ്യങ്ങളും കുടിലുകളും പള്ളികളുമായിരുന്നു പ്രധാന സൃഷ്ടികളിൽ പ്രമേയമായത്. അമേരിക്കയിൽ ഒരുകോടി വീടുകളിൽ ഇദ്ദേഹം വരച്ച ചിത്രങ്ങളും പകർപ്പുകളും മറ്റുമായി ഉണ്ടെന്ന് കരുതപ്പെടുന്നു. 100 മുതൽ 10,000 ഡോളർ വരെ വിലയുള്ള ചിത്രങ്ങൾ അദ്ദേഹത്തിന്റേതായുണ്ട്. വർഷം 10 കോടി ഡോളറിന്റെ വിൽപ്പനയുണ്ടായിരുന്നു.

## അവലംബം

## പുറത്തേക്കുള്ള കണ്ണികൾ
*
*'Heaven on Earth' for Kinkade fans, Robert L. Pincus, *[[The San Diego Union-Tribune]]*, May 16, 2004
*Landscapes by the Carload: Art or Kitsch?, Tessa DeCarlo, *[[The New York Times]]*, November 7, 1999
*The Kinkade Crusade, Randall Balmer, *[[Christianity Today]]*, December 4, 2000
*'Painter of Light', not right, Joe Brown, *[[Las Vegas Sun]]*, July 2, 2009

വർഗ്ഗം:1958-ൽ ജനിച്ചവർ
വർഗ്ഗം: 2012-ൽ മരിച്ചവർ
വർഗ്ഗം:ജനുവരി 19-ന് ജനിച്ചവർ
വർഗ്ഗം:ഏപ്രിൽ 6-ന് മരിച്ചവർ

വർഗ്ഗം:അമേരിക്കൻ ചിത്രകാരന്മാർ
വഖാർ യൂനുസ്

മുൻ പാകിസ്താൻ  ഇതിഹാസ ക്രിക്കറ്ററാണ് **വഖാർ യൂനുസ് മയ്റ്റ്ല** (പഞ്ചാബി: وقار یونس, ജനനം: 16 നവംബർ 1971). ഒരു വലങ്കയ്യൻ ഫാസ്റ്റ് ബൗളറായിരുന്ന അദ്ദേഹം അന്തർദേശീയ ക്രിക്കറ്റ് രംഗത്തെ എക്കാലത്തേയും മികച്ച ബൗളറായി കണക്കാക്കപ്പെടുന്നു. പാകിസ്താനിലെ ഏറ്റവും പ്രായംകുറഞ്ഞ ടെസ്റ്റ് ക്യാപ്റ്റൻ,ക്രിക്കറ്റ് ചരിത്രത്തിലെ ഏറ്റവും പ്രായം കുറഞ്ഞ മൂന്നാമത്തെ ക്യാപ്റ്റൻ എന്നീ റെക്കോർഡുകൾ 2011 വരെ വഖാറിന്റെ പേരിലാണ്.

അതിവേഗതയിൽ ക്രിക്കറ്റ് ബാൾ റിവേഴ്സ് സിങ് ചെയ്യാനുള്ള മികവായിരുന്നു വഖാറിന്റെ പ്രസിദ്ധനാക്കിയത്. 373 ടെസ്റ്റ് വിക്കറ്റുകൾ, അന്തർദേശീയ ഏകദിന മത്സരത്തിൽ 416 വിക്കറ്റുകൾ എന്നിവ അദ്ദേഹത്തിന്റെ പേരിലുണ്ട്. വസീം അക്രമുമായുള്ള വഖാർ യൂനുസിന്റെ ഓപ്പണിംഗ് ബൗളിംഗ് കൂട്ടുകെട്ട് ഉപഭൂഖണ്ഡത്തിലെ അപകടകാരികളായ മികച്ച ബൗളിംഗ് കൂട്ടുകെട്ടിലൊന്നായി വിലയിരുത്തപ്പെടുന്നു. 200 വിക്കറ്റിന് മുകളിലുള്ള കളിക്കാരിലെ ഏറ്റവും വലിയ രണ്ടാമത്തെ സ്ട്രൈക്ക് റൈറ്റുള്ള ബൗളറാണ് വഖാർ. 2006 മുതൽ 2007 വരെ പാകിസ്താൻ ദേശീയ ടീമിന്റെ ബൗളിംഗ് പരിശീലകനായും അദ്ദേഹം പ്രവർത്തിച്ചിട്ടുണ്ട്.

## അവലംബം

വർഗ്ഗം:1971-ൽ ജനിച്ചവർ
വർഗ്ഗം:നവംബർ 16-ന് ജനിച്ചവർ
വർഗ്ഗം:പാകിസ്താൻ ക്രിക്കറ്റ് കളിക്കാർ
ഡാർട്മൂർ

തെക്കു പടിഞ്ഞാറൻ ഇംനിലെ ഡെവൺകൗണ്ടിയിലുള്ള ഒരു ശിലാവൃത പീഠഭൂമിയാണ് **ഡാർട്മൂർ**.ഗ്രാനൈറ്റാണ് ഈ പീഠഭൂമിയുടെ അടിസ്ഥാന ശില. തെക്കു വടക്ക് ഏതാണ്ട് 40 കി. മീറ്ററും, കിഴക്കു പടിഞ്ഞാറ് 32 കി. മീറ്റുറും വ്യാപ്തി ഇതിനുണ്ട്. 

*ശരാശരി ഉയരം 300 മീറ്റർ 
*വിസ്തൃതി: 906 ച. കിചതുരശ്ര മീറ്റർ

## ടോർ

*ടോർ* (Tor) എന്ന പേരിൽ അറിയപ്പെടുന്ന ചെങ്കുത്തായ പാറക്കെട്ടുകൾ ഈ പീഠഭൂമിയുടെ പ്രത്യേകതയാണ്. 60 മീറ്ററാണ് ഇവയുടെ ശരാശരി ഉയരം. 621 മീ. ഉയരമുള്ള ഹൈവിൽ ഹേസാണ് (Highwill hays) ഇവയിൽ ഏറ്റവും ഉയരം കൂടിയത്. 420 മീ. ഉയരത്തിൽ സ്ഥിതി ചെയ്യുന്ന പ്രിൻസ് ടൗൺ (Prince town) ഡാർട്മൂറിലെ ഏറ്റവും പ്രധാന ജനവാസകേന്ദ്രമാകുന്നു. യു. കെ. യിലെ ഏറ്റവും ഉയർന്ന സുരക്ഷാ സംവിധാനമുള്ള ഡാർട്മൂർ ജയിലിന്റെ ആസ്ഥാനം കൂടിയാണ് ഈ നഗരം. ഡാർട്മൂറും സമീപ പ്രദേശങ്ങളും 1951-ൽ സ്ഥാപിച്ച *ഡാർട്മൂർ ദേശീയ പാർക്കിൽ* ഉൾപ്പെടുന്നു. ഡാർട്മൂറിന്റെ വടക്കൻ പ്രദേശത്തുള്ള ചതുപ്പുനിലം പല നദികളുടെയും ഉദ്ഭവസ്ഥാനമാണ്.

## ഡർട്മൂർ വനം

ഡാർട്മൂറിൽ നൈസർഗിക വനങ്ങളില്ലെങ്കിലും *ഡാർട്മൂർ വനം* എന്നറിയപ്പെടുന്ന ഒരു പ്രദേശം ഇവിടെയുണ്ട്. രാജകുടുംബാംഗങ്ങളുടെ നായാട്ടു വിനോദത്തിനു വേണ്ടി സംരക്ഷിക്കപ്പെട്ടിരിക്കുന്ന ഒരു പ്രദേശമാണിത്. ആടു-മാടു വളർത്തലാണ് സാധാരണക്കാരുടെ മുഖ്യ ഉപജീവനമാർഗ്ഗം . ഒരു പ്രത്യേക ഇനം കാട്ടു കുതിരയെ ഇവിടെ ധാരാളമായി കാണാം.

## വ്യവസായം

ഡാർട്മൂറിലെ വീൽ, ഡച്ചി, ബിർച്, ടോർ തുടങ്ങിയ പ്രദേശങ്ങളിൽ നിന്നും ചെമ്പയിര് കണ്ടെത്തിയിട്ടുണ്ട്. ഉത്പാദന ക്ഷമതയുള്ള നിരവധി ടിൻ ഖനികൾ ഈ പ്രദേശത്തുണ്ട്. പരിമിത വ്യവസായങ്ങൾ മാത്രമേ ഡാർട്മൂറിലുള്ളൂ. ഒരു കാലാവസ്ഥ നിരീക്ഷണ കേന്ദ്രം ലീ മൂറിൽ (Lee Moor) പ്രവർത്തിക്കുന്നുണ്ട്. വിശാലമായ നിരവധി കയോലിൻ പണിശാലകൾ ഇവിടെ കാണാം. ഗ്രേ വെതർസിലെ (Grey wethers) ഡ്രൂയിഡുകളുടെ ക്ഷേത്രം (Druedic Temple) എന്നു കരുതപ്പെടുന്ന മന്ദിരവും ഗ്രിംസ്പൌണ്ടിലുള്ള ഗോത്ര ഗ്രാമാവശിഷ്ടങ്ങളും, ഡ്രൂസ്റ്റിങ്ടണിലെ ക്രോംലെക് (Cromlech) എന്നു വിളിക്കുന്ന ശവകുടീരവും ഇവിടത്തെ ചരിത്ര-പുരാവസ്തുസ്മാരകങ്ങളാകുന്നു. കല്ലുകൊണ്ട് നിർമിച്ചിരിക്കുന്ന ക്രോംലെക് ശവകുടീരത്തിന്റെ ഒറ്റക്കൽമൂടി ഏറെ കൗതുകകരമാണ്.

## യുദ്ധകാലം

നെപ്പോളിയനുമായുള്ള യുദ്ധകാലത്ത് പടിഞ്ഞാറൻ ഡാർട്മൂറിൽ ഫ്രഞ്ച് തടവുപുള്ളികൾക്കായി ഒരു തടവറ സ്ഥാപിച്ചിരുന്നു. (1802) യു. എസ്സും. ഗ്രേറ്റ് ബ്രിട്ടനും തമ്മിൽ നടന്ന യുദ്ധത്തിൽ തടവിലാക്കപ്പെട്ട പല അമേരിക്കകാരും ഡാർട്മൂറിലായിരുന്നു ജയിൽ ശിക്ഷ അനുഭവിച്ചത് (1812). ജയിലധികൃതരുടെ മോശമായ പെരുമാറ്റത്തിൽ പ്രതിഷേധിച്ച് തടവുപുള്ളികൾ അവർക്കെതിരെ നടത്തിയ ലഹളയിൽ നിരവധി പേർ കൊല്ലപ്പെടുകയും ഒട്ടനവധി പേർക്ക് പരുക്കേൽക്കുകയും ചെയ്തു. *ഡാർട്മൂർ റെബല്യൻ* (Dartmoor rebellion) എന്ന പേരിലാണ് ഈ ലഹള ചരിത്രത്തിൽ അറിയപ്പെടുന്നത് (1815).

## ചിത്രശാല
 
File:High Willhays.jpg|ഹൈവിൽ ഹേസാണ്
File:ErmeIvybridge.jpg|എർമി നദി
File:Aune head mire3.jpg|അനു ഹെഡ്

File:Beardown man dartmoor.jpg
File:Crazywell cross 1.JPG|പുരാതന കുരിശ്
File:Jay's Grave, geograph.jpg|സ്മശാനം
File:Dartmoor Clapper Bridge mod.jpg
File:Dartmoor pony 1.jpg|ഡാർട്ട്മൂർ പെൺകുതിര
File:Saddle tor evening.jpg|ടോർ
  

## അവലംബം

## പുറത്തേക്കുള്ള കണ്ണികൾ
*http://www.dartmoor-npa.gov.uk/ 
*https://www.google.co.in/search?q=Dartmoor&hl=en&client=firefox-beta&hs=ey8&rls=org.mozilla:en-US:official&prmd=imvns&tbm=isch&tbo=u&source=univ&sa=X&ei=t32CT4iaKsW4rAf86tmABg&ved=0CHUQsAQ&biw=1024&bih=629 Images for Dartmoor
*http://www.legendarydartmoor.co.uk/
*http://www.bbc.co.uk/news/uk-england-devon-17602621

വർഗ്ഗം:ഇംഗ്ലണ്ടിലെ സ്ഥലങ്ങൾ
വർഗ്ഗം:ഇംഗ്ലണ്ടിന്റെ ഭൂമിശാസ്ത്രം
ഗ്യാസ് ഫേസ് പോളിമറൈസേഷൻ

അപൂരിത ബോണ്ടുകളുളള  ഏകലകങ്ങളെ (മോണോമർ) വാതകാവസ്ഥയിൽ ബഹുലകീകരിക്കുന്ന രീതിയാണ് വാതകപ്രാവസ്ഥാ ബഹുലകീകരണം (Gas phase polymerisation). വളരെ വിരളമായി മാത്രം ഉപയോഗിക്കപ്പെടുന്നു.  ആരംഭദശയിൽ തന്നെ രൂപപ്പെടുന്ന ബഹുലക പടലം രാസപ്രക്രിയയെ സങ്കീർണ്ണമാക്കുന്നു. 

ഈ വിധത്തിലുളള ബഹുലകീകരണത്തിന് പ്രത്യേക രാസഭൌതിക സ്വഭാവങ്ങളുളള രാസത്വരകങ്ങൾ ആവശ്യമാണ്. 
## അവലംബം

# 
#GAS PHASE POLYMERIZATION OF OLEFINS,WO Patent WO/1995/007,942, 1995 - wipo.int
#
#GAS PHASE POLYMERIZATION OF ETHYLENE AND C7 TO C10 OLEFINS,WO Patent WO/1994/003,509, 1994 -
#

വർഗ്ഗം:പോളിമറുകൾ
യൂജിൻ കാസ്പെർസ്കി

**ഇയുജെൻ കാസ്പെർസ്കൈ**(Russian: Евгений Валентинович 1965 ഒക്ടോബർ 4-ന് ജനനം നോവോരോസ്സിയ്ക്‌ ) അദ്ദേഹം ഐ ടി സുരക്ഷ മേഖലയിൽ വിദഗ്ദ്ധനാണ്.  കമ്പ്യൂട്ടർ വൈറോളജിയിൽ അദ്ദേഹം നിരവധി ലേഖനങ്ങൾ എഴുതിയിട്ടുണ്ട്.  1997-ൽ അദ്ദേഹം കമ്പ്യൂട്ടർ സുരക്ഷയുമായി ബന്ധപ്പെട്ട നിരവധി സോഫ്‌റ്റ്‌വെയർ ഉൽപ്പന്നങ്ങൾ നിർമ്മിക്കുന്ന കാസ്പെർസ്കൈ ലാബ് എന്ന കമ്പനിയുടെ സഹസ്ഥാപകനായി. 4,000 ജീവനക്കാരുള്ള ഒരു ഐടി സുരക്ഷാ കമ്പനിയാണിത്. അദ്ദേഹം ഗവൺമെന്റ് സ്‌പോൺസർ ചെയ്‌ത സൈബർ വാർഫെയറിന്റെ ഉദാഹരണങ്ങൾ ഗവേഷണ തലവനായിരിക്കുമ്പോൾ തിരിച്ചറിയാൻ സഹായിക്കുകയും ചെയ്തു. സൈബർ യുദ്ധം നിരോധിക്കുന്ന ഒരു അന്താരാഷ്ട്ര ഉടമ്പടിയുടെ അഡ്വവേക്കറ്റ് ആണ് അദ്ദേഹം.

കാസ്‌പെർസ്‌കി 1987-ൽ കെജിബി ഹയർ സ്‌കൂളിലെ ടെക്‌നിക്കൽ ഫാക്കൽറ്റിയിൽ നിന്ന് ഗണിത എഞ്ചിനീയറിംഗിലും കമ്പ്യൂട്ടർ സാങ്കേതികവിദ്യയിലും ബിരുദം നേടി. 1989-ൽ അദ്ദേഹത്തിന്റെ വർക്ക് കമ്പ്യൂട്ടറിന് കാസ്‌കേഡ് വൈറസ് ബാധിക്കുകയും അത് നീക്കം ചെയ്യുന്നതിനുള്ള ഒരു പ്രോഗ്രാം അദ്ദേഹം വികസിപ്പിച്ചെടുക്കുകയും ചെയ്തതോടെയാണ് ഐടി സുരക്ഷയിലുള്ള അദ്ദേഹത്തിന്റെ താൽപ്പര്യം ആരംഭിച്ചത്. സെക്യൂരിറ്റി റിസർച്ച്, സെയിൽസ്മാൻഷിപ്പ് എന്നിവയിലൂടെ കാസ്പെർസ്കൈ ലാബ് വളർത്താൻ കാസ്പെർസ്കൈ സഹായിച്ചു. 2007ൽ സിഇഒ ആയി ചുമതലയേറ്റ അദ്ദേഹം 2021 വരെ തുടർന്നു.
## മുൻകാല ജീവിതം
കാസ്‌പെർസ്‌കി 1965 ഒക്ടോബർ 4-ന്  സോവിയറ്റ് യൂണിയനിലെ നോവോറോസിസ്‌കിൽ ജനിച്ചു.  അദ്ദേഹം വളർന്നത് മോസ്കോയ്ക്ക് സമീപമാണ്,ഒൻപതാം വയസ്സിൽ അവിടെ താമസം മാറി. അദ്ദേഹത്തിന്റെ പിതാവ് ഒരു എഞ്ചിനീയറും അമ്മ ഒരു ചരിത്ര രേഖാശാസ്ത്രജ്ഞയുമായിരുന്നു. കുട്ടിക്കാലത്ത് തന്നെ ഗണിതത്തിലും സാങ്കേതികതയിലും ആദ്യകാല താൽപ്പര്യം വളർത്തിയെടുത്തു.[8] ഒഴിവുസമയങ്ങളിൽ ഗണിത പുസ്തകങ്ങൾ വായിക്കുകയും 14-ാം വയസ്സിൽ ഒരു ഗണിത മത്സരത്തിൽരണ്ടാം സ്ഥാനം നേടുകയും ചെയ്തു. അദ്ദേഹത്തിന് പതിനാലു വയസ്സുള്ളപ്പോൾ, കാസ്പെർസ്കി എ.എൻ. കോൾമോഗോറോവ് ബോർഡിംഗ് സ്കൂളിൽ ചേർന്നു, ഇത് മോസ്കോ യൂണിവേഴ്സിറ്റി നടത്തുകയും ഗണിതശാസ്ത്രത്തിൽ പ്രത്യേക പരിശീലനം നടത്തുകയും ചെയ്യുന്നു.സോവിയറ്റ് യൂണിയന്റെ കമ്മ്യൂണിസ്റ്റ് പാർട്ടിയുടെ യുവജന വിഭാഗത്തിലും അദ്ദേഹം അംഗമായിരുന്നു.

## അവലംബം
വർഗ്ഗം:1965-ൽ ജനിച്ചവർ

വർഗ്ഗം:ഒക്ടോബർ 4-ന് ജനിച്ചവർ

വർഗ്ഗം:വിവരസാങ്കേതികവിദ്യാവിദഗ്ദ്ധർ